title: Saksan markka

text: Saksan markka oli alusta pitäen erittäin vakaa valuutta ja olikin luomassa Saksan talousihmettä. Saksassa ostovoimainen valuutta sai lähes mystisen maineen, siitä tuli jopa melkein osa saksalaisten identiteettiä. Saksan markasta tulikin yksi maailmantalouden mahtivaluutoista.


title: Saksan markka

text: Myös Neuvostoliiton miehitysvyöhykkeellä eli myöhemmässä DDR:ssä tehtiin pari päivää myöhemmin oma valuuttauudistus: käyttöön otettiin Itä-Saksan markka, jonka virallisena nimenä vuoteen 1964 asti oli myös Saksan markka. Heinäkuussa 1948 laskettiin liikkeelle Itä-Saksan markan setelisarja. Vuodesta 1968 DDR:n markka. Ennen Saksojen yhdistymistä, myös DDR:ssä otettiin 1. heinäkuuta 1990 käyttöön Saksan markka maksuvälineenä. Tällöin rahoja vaihdettaessa käytettiin kahta vaihtokurssia. Yksityishenkilöiden rahavarat tiettyihin henkilön iästä riippuviin enimmäismääriin asti sekä palkat, vuokrat, sähkön hinta ym. juoksevat rahamäärät vaihdettiin suhteessa yksi länsimarkka yhdestä itämarkasta. Muutoin vaihtosuhteena oli yksi länsimarkka kahdesta itämarkasta. Todellisuudessa itämarkan ostovoima oli jo pitkään ollut selvästi pienempi kuin näiden vaihtosuhteiden mukainen.


title: Saksan markka

text:
Vuoden 2002 alusta Saksan markka korvattiin myös käteismaksuvälineenä eurolla. Koska Saksan markka oli saksalaisille rakas, rahaliiton vastustus oli Saksassa yksi euromaiden suurimmista. Kansalaiset kokivat euron tulon nostaneen hintoja, minkä vuoksi euro sai haukkumanimen "Teuro" (euron nimestä ja saksan kielen adjektiivista "teuer" ’kallis’). Vuonna 2010 tehdyn kyselyn mukaan 51 prosenttia saksalaisista halusi markan takaisin.
Saksan markkaa käytettiin 1990-luvun loppupuolelta euron tuloon asti virallisena valuuttana myös Jugoslavian liittotasavaltaan kuuluneissa Kosovossa ja Montenegrossa. Serbiassa käytössä oli ja on edelleen Serbian dinaari.


title: Saksan markka

text: Saksan markan muistoksi lyötiin vuonna 2001 kultainen 1 markan kolikko.


title: Saksan markka

text: Seteleitä julkaistiin kaikkiaan kolme sarjaa, joista viimeiseksi jäänyt on vuodelta 1989. Setelisarjan kuvitukseen on käytetty historiallisia henkilöitä ja kääntöpuolella heidän elinympäristöönsä liittyviä esineitä ja maisemia. Esimerkiksi 100 markan setelissä on Clara Schumann ja Leipzigin kaupungin historiallisia rakennuksia.


title: Saksan markka

text: Viimeksi käytössä olivat seuraavat setelit :


title: Blueberry

text: Mike Blueberry, oikealta nimeltään Michael Steven Donovan, on piirtäjä Jean Giraud'n ja käsikirjoittaja Jean-Michel Charlierin luoma western-sarjakuvahahmo, jonka seikkailut sijoittuvat Yhdysvaltain sisällissotaan ja sen jälkeiseen aikaan aina 1880-luvulle saakka. Sarjakuva on alkukieleltään ranskalainen ja sen ensimmäinen osa julkaistiin 31. lokakuuta 1963. Blueberry on suosituimpia ja kriitikoiden eniten arvostamia westernejä eurooppalaisen sarjakuvan historiassa. Sarjakuvan piirrosjälki ja dynaaminen kerronta ovat saaneet paljon kiitosta.


title: Blueberry

text: Jan Kounenin ohjaama lännenelokuva "Blueberry" (2004) pohjautuu löyhästi Blueberry-sarjakuviin.


title: Blueberry

text: Suurin osa Blueberry-tarinoista julkaistiin alun perin jatkokertomuksina ranskalaisissa sarjakuvalehdissä vuosina 1963 - 1973, 1975, 1979 - 1981 ja 1983. Vuodesta 1965 alkaen ne myös uudelleenjulkaistiin albumikokonaisuuksina. Tämä varsinainen Blueberry-sarja tunnetaan usein nimellä "Luutnantti Blueberry" erotuksena kahdesta myöhemmin syntyneestä rinnakkaissarjasta


title: Blueberry

text: Alkuvaiheissaan Luutnantti Blueberry pyöri varsin perinteisten western-teemojen ympärillä. 1960-luvun lopulla ja 1970-luvun alussa sarja kasvoi jylhän eeposmaiseksi ja juonikuvioiltaan omaperäiseksi seikkailudraamaksi. Käsikirjoittaja Charlier kuoli vuonna 1989. Tämän jälkeen Giraud jatkoi sarjan tekoa yksinään. Viimeinen hänen tekemänsä Blueberry-albumi ilmestyi vuonna 2005. Giraud kuoli vuonna 2012.


title: Blueberry

text: Suomessa Luutnantti Blueberry -albumeja on julkaissut kolme eri kustantamoa vuodesta 1974 lähtien. Suurimman osan suomennoksista on julkaissut Like Kustannus vuosina 1994 - 2007. Kaikki Luutnantti Blueberry -albumit on julkaistu suomenkielisinä käännöksinä ainakin kerran, minkä lisäksi niitä on julkaistu jatkokertomuksina "Mustanaamio"-lehdessä.


title: Blueberry

text: Alkuperäisen "Luutnantti Blueberry" -sarjan rinnalle on syntynyt kaksi sivusarjaa. Jo vuonna 1968 alkaneen "Blueberryn nuoruus" -sarjan ensimmäiset osat ovat Giraudin ja Charlierin käsialaa, mutta sittemmin sarja on siirtynyt muiden sarjakuvantekijöiden käsiin. Vuosina 1991 - 2000 ilmestynyt kolmiosainen sarja "Marshall Blueberry" oli Giraudin käsikirjoittama, mutta muiden piirtämä.


title: Blueberry

text: 1970-luvun jälkipuolella Charlier ja Giraud pitivät Blueberryn teossa tauon riitaannuttuaan kustantajansa kanssa. Tauon aikana he loivat uuden Blueberryä muistuttavan hahmon nimeltä Jim Cutlass. Ensimmäisen Jim Cutlass -albumin jälkeen kaksikko palasi Blueberryn tekoon, mutta myöhemmin on julkaistu kuusi muuta joko Charlierin tai Giraudin käsikirjoittamaa Jim Cutlass -albumia.


title: Blueberry

text: Blueberry on syntyperältään etelävaltiolainen. Hän kuitenkin pakenee heti Yhdysvaltojen sisällissodan alettua Unionin puolelle jouduttuaan syytetyksi murhasta, jota hän ei tehnyt. Unionin armeijassa hän ylenee nopeasti sotamiehestä luutnantiksi.


title: Blueberry

text: Blueberry on suunnattoman rohkea, huimapäinen, neuvokas ja haasteita janoava sotilas. Samalla hän on omaehtoinen ja jääräpäinen individualisti, joka vähät välittää sotilaskurista ja ohjesäännöstä. Hän asettaa usein henkilökohtaisen kunniantuntonsa ja ritarilliset luonteenpiirtensä saamiensa käskyjen edelle. Blueberryn antama ensivaikutelma ei kuitenkaan ole aina hurmaava, sillä hänestä on armeijassa kouliintunut hieman renttumainen ja joskus töykeän oloinen tappelupukari. Sankarillisuudestaan huolimatta Blueberryllä tuntuu usein olevan melkoisen huono onni: hänen tielleen ilmaantuu vastoinkäyminen toisensa jälkeen. Blueberry on kuitenkin lannistumaton toivottoman tuntuisen tilanteen edessäkin.


title: Blueberry

text:
Sisällissodan jälkeen Blueberry palvelee Yhdysvaltain ratsuväen luutnanttina ottaen osaa muun muassa sotiin apasseja ja sioux-intiaaneja vastaan. Jalomielisenä luonteena hän asettuu usein auttamaan intiaaneja esimiestensä vaatimuksia uhmaten. Blueberry palvelee välillä myös sheriffinä. Hänen sotilasuransa päättyy salaiseen tehtävään Meksikossa. Tehtävän jälkeen Blueberrystä tulee lainsuojaton hänen jouduttuaan Yhdysvaltain presidentti Ulysses S. Grantin henkeä havittelevan salaliiton juonien kohteeksi. Myöhemmin Blueberry elättää itseään uhkapelurina.
Seikkailuissaan Blueberryllä on usein aisaparinaan alkoholisoitunut vanha kullanetsijä Jim McClure, joskus myös ikääntynyt cowboy Red Woolley.


title: Blueberry

text: Blueberryn elämän suuri rakkaus on kyyninen kapakkalaulajatar Chihuahua Pearl, joka rämäpäisyydessään ja tinkimättömässä omaehtoisuudessaan on Blueberryn vertainen persoona.


title: Blueberry

text: Käsikirjoitus: Jean-Michel Charlier (osat 1–23), Jean Giraud (osat 24–29). Kuvitus: Jean Giraud. Tapahtuma-aika 1867–1881. Suomennosten kustantaja Like ellei toisin mainita.Käsikirjoitus: Jean-Michel Charlier (osat 1–6), François Corteggiani (osat 6–19). Kuvitus: Jean Giraud (osat 1–2), Colin Wilson (osat 4–9), Michel Blanc-Dumont (osat 10–19). Tapahtuma-aika 1861–1864. Jalava on lopettanut sarjan suomentamisen.Käsikirjoitus: Jean Giraud. Kuvitus: William Vance (osat 1 ja 2), Michel Rouge (osa 3). Tapahtuma-aika 1868. Suomennosten kustantaja Jalava.


title: Euribor

text: Euribor (lyhenne sanoista "Euro Interbank Offered Rate") on päivittäin julkaistava euromaiden yhteinen viitekorko, jolla pankit tarjoutuvat lainaamaan vakuudettomasti varoja toisille pankeille euromääräisillä rahamarkkinoilla. Tätä rahamarkkinaa kutsutaan pankkienväliseksi markkinaksi ja sen markkinaosapuolina on 44 erillistä pankkia, jotka ovat pääasiassa eurooppalaisia pankkeja, mutta myös muutama ulkomainen pankki kuuluu tuohon joukkoon. Suomesta korkonäkemyksiään laskentaprosessiin raportoivia pankkeja ovat Nordea ja OP. Euribor on euroalueen ja Euroopan tärkein viitekorko. Euribor-korkoja käytetään viitekorkona erilaisten rahamarkkinasopimusten hinnoittelussa ja esimerkiksi Suomessa yleisesti myös asuntolainojen viitekorkona, mutta monissa Euroopan maissa asuntolainoissa käytetään kiinteitä korkoja tai pankkien omia viitekorkoja eli prime-korkoja. Euriboria käytetään myös korkojohdannaisten kohde-etuutena.


title: Euribor

text: Käytännössä Euribor on se korko, jolla pankki saa lainattua rahaa muilta pankeilta omaan luotonantoonsa pankkien väliseltä rahamarkkinalta, ja pankki lainaa näitä varoja sitten Euriboria korkeammalla korolla eteenpäin (Euribor + marginaali) halukkaille lainanottajille. Pankkien ottolainauksen volyymit pankkienväliseltä rahamarkkinalta ovat suuria, ja tuo toiminta voidaan mieltää rahan tukkukaupaksi. Pankit antolainaavat rahan halukkaille lainanottajille pienissä erissä ja korkeammalla korolla, ja tämä voidaan mieltää rahan vähittäiskaupaksi. Pankit voivat myös luonnollisesti antolainata rahaa pankkienvälisellä markkinalla ottolainauksen sijaan – näin voidaan menetellä pankin vastaanottamien talletusten kanssa. Pankkien on periaatteessa harvoin kovinkaan taloudellisesti kannattavaa ottolainata pankkien väliseltä markkinalta ja antolainata nämä rahat takaisin pankkien välisellä markkinalla, mutta todellisuudessa tällainen jatkuva pankkien välisellä markkinalla tapahtuva edestakainen kaupankäynti muodostaa Euribor-koron.


title: Euribor

text: Reuters laskee euriborin viidelletoista eri lainasopimuksen kestoajalle (1–3 viikkoa ja 1–12 kuukautta) jokaisena TARGET-järjestelmän aukiolopäivänä ja julkaisee korot aamupäivällä kello 11.00 Keski-Euroopan aikaa. Euribor ilmoitetaan kolmen desimaalin tarkkuudella ja todelliset päivät/360 -perustaisena.


title: Euribor

text: European Banking Federation on valinnut joukon pankkeja paneeliksi näiden markkinavolyymin sekä luottokelpoisuuden perusteella. Tähän paneeliin kuuluu 44 erillistä pankkia. Euriborkorot lasketaan näiden pankkien antamien noteerausten pohjalta. Euribor- ja Eonia-koron paneelit koostuvat samoista pankeista. Useimmilla näistä pankeista on pääkonttori jossain rahaliittomaassa. Eniten pankkeja on Saksasta, Ranskasta ja Italiasta. Suomesta ovat mukana Pohjola Pankki ja Nordea. Jokainen paneelin jäsenpankki toimittaa aamupäivällä Reutersille kahden desimaalin tarkkuudella käsityksensä korosta, jolla prime-pankit tarjoutuvat lainaamaan toisilleen varoja kullakin Euriborin kestoajalla. Kyseessä ovat vakuudettomat lainat, joten niiden korko on yleensä jonkin verran korkeampi kuin vakuudellisten pankkien välisten luottojen, esimerkiksi niin sanottujen repo-kauppojen. Näin saamistaan korkonoteerauksista Reuters jättää 15 prosenttia alimmista ja ylimmistä tarjouksista huomioimatta. Lopuista tarjouksista lasketaan painottamaton keskiarvo.


title: Euribor

text: Vastaava vakuudellisen lainan korko on nimeltään eurepo, ja siinä käytetään vakuutena euroalueen valtioiden joukkolainoja ja valtion velkasitoomuksia.


title: Initiaatio

text: Initiaatio on henkilön vihkiminen uskonnollisesti tai yhteiskunnallisesti uuteen asemaan. Initiaatioon liittyy läheisesti siirtymäriitti. Laajimmalle levinneitä initiaatioriittejä maailmassa ovat aikuistumisriitit. Initiaatioiden uskonnollinen merkitys on vähentynyt, ja niitä suoritetaan nykyisin etenkin erilaisissa maallisissa miesten yhteisöissä kuten oppilaskunnissa tai yhdistyksissä.


title: Stand by Me – viimeinen kesä

text: Stand by Me – viimeinen kesä () on Rob Reinerin ohjaama yhdysvaltalainen draamaelokuva, joka sai ensi-iltansa vuonna 1986. Elokuvan nimi tulee Ben E. Kingin samannimisestä musiikkikappaleesta. Tarina perustuu Stephen Kingin pienoisromaaniin nimeltä "Ruumis" (). Elokuva kertoo lapsista, jotka lähtevät etsimään kuolleen pojan ruumista. Seikkailulla sattuu kaikenlaisia kommelluksia, jotka lähentävät ystävyksiä entisestään. Pojat jakavat ilonsa ja surunsa. Elokuva on neljän pojan kasvutarina.


title: Stand by Me – viimeinen kesä

text: Elokuvassa esiintyvät muun muassa Corey Feldman (Teddy Duchamp) ja Kiefer Sutherland (Ace Merrill), jotka esiintyivät myöhemmin yhdessä myös elokuvassa "The Lost Boys".


title: Stand by Me – viimeinen kesä

text: Elokuvan päähenkilöinä on neljä 12-vuotiasta poikaa, jotka ovat parhaita ystävyksiä.Aikuisikäinen Gordie istuu autossa ja lukee lehdestä uutista, jossa kerrotaan asianajaja Chris Chambersin kuolleen puukotuksessa. Seuraavassa hetkessä palataan menneisyyteen, jossa Gordie ja tämän kolme parasta ystävää, Chris, Teddy ja Vern ovat 12-vuotiaita ja asuvat pienellä paikkakunnalla. Kolme päivää ennen tapahtumien alkamista poikien luokkatoveri on kadonnut metsään. Rahojaan etsimässä ollut Vern kuulee vahingossa, kun hänen veljensä puhuu kaverinsa kanssa tämän pikkupojan ruumiista, jonka näkivät metsässä. Gordie, Chris, Teddy ja Vern päättävät lähteä etsimään ruumiin ja palata takaisin sankareina.


title: Stand by Me – viimeinen kesä

text: Matkan aikana kunkin pojan perheongelmiaa puidaan takaumissa ja keskusteluissa. He nauravat, itkevät ja riitelevät kulkiessaan pitkää tietä kohti kadonneen pojan ruumista. Pojat pelkäävät teidensä eroavan syksyllä, jolloin yläaste alkaa. Kilttimaineinen, hyvän perheen poika Gordie pääsee itsestäänselvyytenä ylemmille kursseille, mutta pahamaineisen perheen Chris uskoo tulevaisuutensa olevan synkkä sekä hänen ja Gordien joutuvan yläasteella erilleen.


title: Stand by Me – viimeinen kesä

text: Pitkän etsinnän jälkeen pojat vihdoin löytävät ruumiin ja aikovat kantaa sen kotiin, kunnes paikalle saapuu paikkakunnan pelätyin nuorisorikollinen Ace (Kiefer Sutherland) jengeineen. Heillä on ruumiin suhteen aivan samat suunnitelmat kuin pojilla. Yhteenotossa Ace on juuri tappamassa Chrisiä puukollaan, kun Gordie astuu esiin Chrisin isän pistooli kädessään. Ace jengeineen lähtee, mutta vannoo kostavansa pojille. Lopulta pojat päättävät jättää ruumiin metsään ja soittaa poliisille nimettömän vihjepuhelun. He tahtovat olla sankareita, mutta tajuavat, ettei tämä ole se tapa jolla tahtovat siksi päätyä.


title: Stand by Me – viimeinen kesä

text: Lopussa palataan taas nykyisyyteen. Yläasteelle mentäessä Gordie ja Chris olivat yhä vähemmän Vernin ja Teddyn kanssa. Heti kouluista päästyään Vern meni naimisiin ja on nyt neljän lapsen isä. Teddy sen sijaan yritti useasti päästä armeijaan, mutta huonon näkönsä ja kuulonsa vuoksi hän ei päässyt sinne. Hän on ollut vankilassa ja tekee nyt hanttihommia. Gordie kävi koulunsa ja on nyt kirjailija. Hänellä on myös kaksi poikaa. Chris meni ylemmille kursseille Gordien kanssa ihmisten ennakkoluuloista huolimatta ja valmistui lakimieheksi. Todistaessaan kahden miesten tappelua ravintolan ulkopuolella hän yritti rauhoittaa tilannetta, mutta joutui puukotetuksi ja kuoli heti. Lopussa Gordie kirjoittaa tietokoneelleen tarinaa heidän neljän viimeisestä kesästään ja toteaa, ettei enää koskaan saanut sellaisia ystäviä, joita hänellä oli, kun hän oli 12-vuotias.


title: Jalkaväkirykmentti 39 (talvisota)

text: Jalkaväkirykmentti 39 (JR 39) perustettiin Kuopiossa. Rykmentin perusti Kuopion sotilaspiiri ja se kuului eversti Hannu Hannukselan komentamaan 13. divisioonaan. Rykmentin komentajaksi tuli Pohjois-Savon suojeluskuntapiirissä lähes koko 30-luvun piiripäällikkönä toiminut eversti Pietari Autti. Rykmentin rungon muodosti kolme 845 miehen vahvuista jalkaväkipataljoonaa: kapteeni Lauri Virtasen I pataljoona, kapteeni Mauno Palmusen II pataljoona ja kapteeni Lauri Karvosen III pataljoona. Rykmenttiin kuului lisäksi esikuntakomppania, kranaatinheitinkomppania, ampumatarvikekolonna ja kaksi elintarvikekolonnaa. Pataljoonan komentajista Lauri Virtanen tuli rykmenttiin Reserviupseerikoulusta Haminasta, Mauno Palmunen Pohjan Rykmentistä Kuopiosta ja Lauri Karvonen Viipurin Rykmentistä Jaakkimasta.


title: Jalkaväkirykmentti 39 (talvisota)

text: Pataljoonien komppanianpäälliköt olivat pääasiassa armeijan ja suojeluskuntien palveluksessa olevia upseereita, joukossa muutama evp. upseeri. Talvisodan joukot koottiin pitäjittäin. Rykmentin I pataljoonan miehet olivat Lapinlahdelta ja Sonkajärveltä, II pataljoonan Kiuruvedeltä, Vieremältä ja Varpaisjärveltä ja III pataljoonan Pielavedeltä ja Keiteleeltä. Reservinupseereita oli maaseudulla vähän ja sen vuoksi rykmentiin tuli joukkueenjohtajia pääasiassa Kuopiosta, Iisalmesta sekä isommilta paikkakunnilta aina Etelä-Suomea ja Helsinkiä myöten. Täydennysmiehiä, joiden tappiot olivat suhteellisesti hyvin suuret, tuli rykmenttiin pääasiassa Varsinais-Suomesta.


title: Jalkaväkirykmentti 39 (talvisota)

text: Rykmentin vahvuudeksi ilmoitettiin talvisodan kynnyksellä marraskuun lopulla 99 upseeria, 16 kanta-aliupseeria ja 455 reservin aliupseeria ja 2392 miehistöön kuuluvaa, muutamaa kymmentä vaille 3000 miestä. Rykmentti esiintyi talvisodassa sen varsinaisessa kokoonpanossa vain ensimmäisen sotaviikon ajan. Kotajärven ja Lavajärven taisteluissa 7.-8. joulukuuta 1939 oli JR 38:n ja JR 39:n pataljoonia jo alistettu rykmenttien komentajille eversti Hannes Olkkoselle ja eversti Pietari Autille ristiin ja tästä eteenpäin ne toimivat pääasiassa erinimisten taisteluosastojen ja ryhmien osina.


title: Jalkaväkirykmentti 39 (talvisota)

text: Eversti Olkkosen komentama JR 38 oli toinen Pohjois-Savosta koottu ja Kuopiossa perustettu rykmentti. Sen I pataljoonan miehet olivat Suonenjoelta, Maaningalta ja Siilinjärveltä, II pataljoonan Karttulasta, Rautalammilta ja Vesannolta ja III pataljoonan Nilsiältä ja Muuruvedeltä.


title: Jalkaväkirykmentti 39 (talvisota)

text: Rykmentti pyrittiin varustamaan määrävahvuuksien mukaisesti, mutta puolustusvoimien kalustopulasta johtuen ne eivät toteutuneet etenkään kaluston osalta.


title: Jalkaväkirykmentti 39 (talvisota)

text: Jalkaväkirykmentti koostui seuraavista yksiköistä (suluissa määrävahvuus):Rykmentti keskitettiin 18.-20. lokakuuta 1939 välisenä aikana tulevalle toiminta-alueelleen Laatokan Karjalaan Leppäsyrjän alueelle.


title: Jalkaväkirykmentti 39 (talvisota)

text: IV armeijakunnan taistelualueelle tyypilliseen tapaan myös Jalkaväkirykmentti 39 ei esiintynyt varsinaisessa kokoonpanossaan viivytysvaiheen päättymisen jälkeen, vaan sen yksiköitä toimi useiden eri tilapäisorganisaatioiden osina.


title: Jalkaväkirykmentti 39 (talvisota)

text:
Rykmentin suorina "perillisinä" voinee pitää muun muassa Taisteluosasto Neitoa (Tst.Os. Neito) ja Taisteluosasto Lohikäärmettä (Tst.Os. Lohikäärme), joka esiintyi myös Ryhmä Lohikäärmeen nimellä.
Komentaja esikuntineen muodostui mainituissa taisteluosastoissa rykmentin komentajasta ja hänen esikunnastaan.


title: Jalkaväkirykmentti 39 (talvisota)

text: Suomen ja Neuvostoliiton välisen talvisodan taistelut taukosivat 12. maaliskuuta tehdyn Moskovan rauhan perusteella seuraavana päivänä 13. maaliskuuta klo 11.


title: Jalkaväkirykmentti 39 (talvisota)

text: Rykmentti vetäytyi rauhansopimuksen mukaisesti IV armeijakunnan mukana uudelle valtakunnanrajalle 15. maaliskuuta klo 10 ja 25. maaliskuuta klo 20 välisenä aikana. Rauhansopimuksessa vetäytymismatkaksi oli määritelty vähintään 7 kilometriä vuorokaudessa.


title: Jalkaväkirykmentti 39 (talvisota)

text: Joukkojen kotiuttamista ei aloitettu vielä tämänkään jälkeen, vaan asteittain siten, että ensin lomautettiin mm. maatalousväestöä lähestyvien kevättöiden vuoksi. Aluksi puhuttiin kotiuttamisen sijasta lomauttamisesta, jotta miesten nopea uudelleen kutsuminen palvelukseen olisi ollut mahdollista. Lomauttamiset alkoivat vanhimmista ikäluokista 15. huhtikuuta ja päättyivät pääosin kesäkuun puoleenväliin mennessä.


title: Fräntilä

text: Fräntilä kylä Kauhavan kaupungissa Etelä-Pohjanmaalla, entisen Kortesjärven kunnan alueella. Kortesjärven kirkonkylästä on Fräntilään noin 5 kilometriä. Kylän perinteiset elinkeinot ovat maanviljely ja karjanhoito. Fräntilässä sijaitsee myös kuuluisa Fräntilän silta.


title: Jalkaväkirykmentti 38 (talvisota)

text: Jalkaväkirykmentti 38 (JR 38) perustettiin Kuopiossa ylimääräisten harjoitusten alkaessa 14. lokakuuta 1939 . Rykmentin perusti Kuopion sotilaspiiri ja se kuului eversti Hannu Hannukselan komentamaan 13. divisioonaan.


title: Jalkaväkirykmentti 38 (talvisota)

text: Rykmentti pyrittiin varustamaan määrävahvuuksien mukaan, mutta puolustusvoimien kalustopulasta johtuen määrävahvuuksia ei saavutettu erityisesti kaluston osalta.


title: Jalkaväkirykmentti 38 (talvisota)

text: Jalkaväkirykmenttiin kuului seuraavat yksiköt (suluissa määrävahvuus):Rykmentti keskitettiin 18.-19. lokakuuta 1939 välisenä aikana Laatokan Karjalaan (Impilahti-Kitilä-Uuksu-Koirinoja):n alueelle.


title: Jalkaväkirykmentti 38 (talvisota)

text: IV armeijakunnan sodan alun viivytysvaiheen (30. marraskuuta-11. joulukuuta 1939) ajan rykmentti pysyi suurin piirtein yhtenäisenä, mutta armeijakunnan alkaessa valmistella alueensa eteläosassa toista laajempaa vastahyökkäystään, joka alkoi 17. joulukuuta 1939, koko armeijakunnan alueella aiemmat rykmenttiorganisaatiot korvattiin hyvin vaihtelevilla kokoonpanoilla.


title: Jalkaväkirykmentti 38 (talvisota)

text: Rykmentin suorana "perillisenä" voinee pitää Ryhmä Jousimiestä, koska mainitun ryhmän komentajaksi määrättiin rykmentin komentaja eversti Olkkonen. Lisäksi ryhmän esikuntana toimi rykmentin esikunta ja rykmentin esikuntakomppania toimi ryhmän esikuntakomppaniana. Tämän lisäksi ryhmän yhtenä pataljoonana oli rykmentin III pataljoona (III/JR 38).


title: Jalkaväkirykmentti 38 (talvisota)


title: Jalkaväkirykmentti 38 (talvisota)


title: Jalkaväkirykmentti 38 (talvisota)

text: Joukkojen kotiuttamista ei aloitettu heti, vaan asteittain siten, että ensin lomautettiin muun muassa maatalousväestöä lähestyvien kevättöiden vuoksi. Aluksi puhuttiin lomauttamisesta eikä kotiuttamisesta, jotta miesten nopea uudelleen kutsuminen palvelukseen olisi ollut mahdollista. Lomauttamiset alkoivat vanhimmista ikäluokista 15. huhtikuuta ja päättyivät pääosin kesäkuun puoleenväliin mennessä.


title: Goldman Sachs

text: The Goldman Sachs Group, Inc., tavallisemmin Goldman Sachs, on yksi maailman suurimmista liikepankeista. Pankki on perustettu vuonna 1869, ja sen pääkonttori sijaitsee New Yorkissa. Goldman Sachsilla on toimistoja maailman johtavissa talouskeskuksissa, kuten New Yorkissa, Chicagossa, Los Angelesissa, Bangaloressa, Frankfurtissa, Zürichissä, Pariisissa, Lontoossa, Hongkongissa, Milanossa, Sydneyssä, Tokiossa ja Torontossa.


title: Goldman Sachs

text: Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla Goldman Sachs oli vuonna 2016 sijalla 77 ollen samalla 29. suurin yhdysvaltalainen pörssiyritys. Goldman Sachsin markkina-arvo oli 73 miljardia Yhdysvaltain dollaria (toukokuussa 2016) ja liikevaihto 32,79 miljardia USD (2015), josta kertyi 4,37 miljardin dollarin liikevoitto. Vuoden 2015 lopussa henkilökuntaa suurpankilla oli 36 800.


title: Goldman Sachs

text: Taseensa perusteella (861,40 mrd. USD) pankki luokiteltiin vuonna 2016 maailman 28. suurimmaksi julkisesti noteeratuksi pankiksi. Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla pankki luetellaan yhtenä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit).


title: Goldman Sachs

text: Goldman Sachsin perusti 1869 Yhdysvalloissa saksanjuutalainen siirtolainen Marcus Goldman. Yhtiö listautui New Yorkin pörssiin vuonna 1999. Ensimmäisen ulkomaisen toimistonsa se avasi Lontooseen vuonna 1970.


title: Goldman Sachs

text: Pankilla on ollut myös tiiviit yhteydet Yhdysvaltain poliittiseen johtoon. Lloyd Blankfeinia edeltäneestä toimitusjohtajasta ja johtokunnan puheenjohtajasta Henry Paulsonista tuli Yhdysvaltain valtiovarainministeri George W. Bushin hallinnossa. Häntä edeltäneistä kolmesta toimitusjohtajasta Jon Corzine on ollut senaattori ja New Jerseyn kuvernööri; Stephen Friedman kansallisen talousneuvoston johtaja ja ulkomaantiedustelun johtokunnan (PFIAB) puheenjohtaja G. W. Bushin hallinnossa ja Robert Rubin valtiovarainministeri Bill Clintonin hallinnossa.


title: Goldman Sachs

text: Euroopan keskuspankin pääjohtaja on italialainen Mario Draghi, joka on toiminut aiemmin varapääjohtajana Goldman Sachsilla.


title: Goldman Sachs

text: Subprime-kriisin myötä Goldman Sachs ja Morgan Stanley ilmoittivat 22. syyskuuta 2008 vetäytyvänsä investointipankkitoimialalta, jolloin niistä tulee tavallisia liikepankkeja. Goldman Sachs ja Morgan Stanley olivat viimeiset merkittävät itsenäiset yhdysvaltalaiset investointipankit. Investointipankkitoiminta perustui taattuun markkinarahoituksen saamiseen, jota ei enää katsota mahdolliseksi entisessä laajuudessa. Liikepankiksi muuttuvista pankeista tulee holdingyhtiöitä, ja niihin sovelletaan vastedes tavallisia pankkeja koskevia, huomattavasti investointipankkeja tiukempia sääntöjä. Vastineeksi rahoitusvaihtoehdot monipuolistuvat ja esimerkiksi Yhdysvaltain keskuspankin hätälainoitus tulee niiden saataville.


title: Goldman Sachs

text: The New York Timesin mukaan Goldman Sachs kärsi erityisesti American International Group -episodista, sillä se on tämän suurin kauppakumppani. Goldman Sachs syytti seuraavana päivänä The New York Timesin uutista asiasta yksityiskohdiltaan harhaanjohtavaksi – yritys kertoo, ettei sillä ole 20 miljardin dollarin saatavia kiinni AIG:ssa, kuten lehti oli väittänyt.


title: Goldman Sachs

text: Vielä vuonna 2007 yritys teki voittoa 11,6 miljardia dollaria (investointipankkien ennätys), sekä maksanut toimitusjohtajalleen Lloyd C. Blankfeinille Wall Streetin kaikkien aikojen vuosikorvauksen, 68,7 miljoonaa dollaria. Pankin työntekijöiden keskipalkan uutisoitiin olleen on 600 000 dollaria vuodessa.


title: Goldman Sachs

text: Goldman Sachs toimii maailmanlaajuisesti taloudellisena neuvonantajana monille merkittäville yhtiöille, valtioille ja varakkaille perheille.


title: Goldman Sachs

text: Liikemies Warren Buffettin luotsaama sijoitusjätti Berkshire Hathaway ilmoitti 23. syyskuuta 2008 investoivansa Goldman Sachsiin 5 miljardia dollaria. Summa käytetään etuoikeutettujen osakkeiden ostoon. Berkshire Hathaway saa myös ostowarrantteja, joilla se voi lunastaa 43,5 miljoonaa lisäosaketta 115 dollarin kappalehintaan seuraavan viiden vuoden kuluessa. Jos yritys päättää käyttää ostowarranttinsa, sen omistus Goldman Sachsista nousee noin 9 prosenttiin.


title: Goldman Sachs

text: Berkshire Hathaway saa osakepotistaan jatkossa 10 prosentin (500 miljoonan dollarin) vuosittaista osinkoa. Goldman Sachs voi ostaa osakkeet takaisin milloin tahansa 10 prosentin preemiolla. Tunnetun sijoittajaguru Buffettin toimi tulkittiin markkinoilla parhaaksi mahdolliseksi luottamuslauseeksi pankin liiketoimintamallille.


title: Goldman Sachs

text: 23. syyskuuta 2008 Goldman Sachs ilmoitti myös laskevansa liikkeelle 2,5 miljardin dollarin edestä osakkeita julkisessa osakeannissa.


title: Goldman Sachs

text: 28. syyskuuta 2008 raportoitiin, että Goldman Sachs etsii jopa 50 miljardin dollarin edestä ostettavaa vaikeuksiin joutuneista liikepankeista. Talletusvarallisuuden kasvattamista pidetään välttämättömänä, että Goldman Sachs voi siirtyä investointipankista liikepankkitoimintaan, kuten se oli aikaisemmin ilmoittanut tekevänsä. Goldman Sachsin on spekuloitu hankkivan hoidettavakseen mieluummin institutionaalisten asiakkaiden kuin yksittäisten kuluttajien talletuksia, jotta se voisi säilyttää imagoonsa kuuluvan eksklusiivisuuden ja arvovallan. Pankilla on ennestään jo 150 miljardin dollarin varat, jotka se siirtää Utahissa toimivaan tytäryhtiöön, joka toimii yrityslainoituksessa.


title: Goldman Sachs

text: Pankki myi sijoittajille asuntomarkkinoiden sijoitusjohdannaisia mutta salasi asiakkailta, että niiden takana oli miljardööri John Paulsonin hedgerahasto, joka valitsi mukaan riskialttiita arvopapereita. Samalla rahasto myi johdannaisia "lyhyeksi", koska uskoi niiden romahtavan. Sijoittajille koitui miljardien eurojen tappiot, mutta pankki itse sai tuottoa. Sitä vastaan nostettiin syyte, mutta heinäkuussa 2010 Yhdysvaltojen rahoitusmarkkinoita valvova viranomainen SEC ja Goldman Sachs tekivät kiistassa sopimuksen, ja pankki maksaa 550 miljoonan dollarin (426 miljoonan euron) korvaukset Yhdysvaltojen valtiovarainministeriölle (300 miljoonaa dollaria) ja sijoittajille (250 miljoonaa dollaria). Korvaus on Yhdysvalloissa rahoitusalan ennätys, ja siksi sopimusta pidetään SEC:ille voittona. Pankille se oli edullinen, sillä jos se olisi joutunut maksamaan sakkoja, ne olisivat voineet nousta jopa yli miljardiin dollariin. Pankki myönsi antaneensa sijoittajille liian vähän tietoa.


title: Goldman Sachs

text: Yhtiön johtoportaasta eronnut Greg Smith julkaisi 14. maaliskuuta 2012 New York Timesissa kriittisen erokirjeen, jossa hän syyttää yhtiötä moraalisesta rappeutumisesta. Kirje on saanut merkittävää huomiota julkisuudessa.


title: Oskar Dirlewanger

text: Oskar Dirlewanger (26. syyskuuta 1895 Würzburg – 7. kesäkuuta 1945 Altshausen) oli saksalainen sotilas, joka toisessa maailmansodassa komensi useisiin sotarikoksiin syyllistynyttä 36. Waffen-SS-divisioonaa. Hän palveli myös ensimmäisessä maailmansodassa ja Espanjan sisällissodassa. Koulutukseltaan hän oli valtiotieteen tohtori.


title: Oskar Dirlewanger

text: Oskar Dirlewanger osallistui ensimmäiseen maailmansotaan Saksan keisarikunnan armeijassa värvättynä konekiväärimiehenä. Aluksi hänet sijoitettiin osallistumaan Belgian miehitykseen, josta matka jatkui Ranskaan. Lopulta ansioistaan konekiväärikomppanian päällikkönä itärintamalla hänelle myönnettiin molempien luokkien rautaristit.


title: Oskar Dirlewanger

text: Sodan jälkeen hän osallistui aseelliseenkin Freikorps-toimintaan vuosina 1918-1921 Stuttgartin lähistöllä, Ruhrilla, Saksissa ja Sleesiassa.


title: Oskar Dirlewanger

text: Korkeakouluopintojensa tuloksena hänet promovoitiin valtiotieteen tohtoriksi Frankfurtissa vuonna 1922. Samana vuonna hänet rekisteröitiin Saksan kansallissosialistisen työväenpuolueen sekä Sturmabteilungin jäseniksi.


title: Oskar Dirlewanger

text: 1930-luvulla hänet tuomittiin seksuaalirikoksista ja kavalluksista vankileirille Welzheimiin, minkä yhteydessä hän menetti myös oppi- ja sotilasarvonsa.


title: Oskar Dirlewanger

text: Päästyään vankeudesta ennenaikaisesti vanhan sotatoverinsa, SS-Oberführer Gottlob Bergerin suosiollisella avustuksella, hän lähti vapaaehtoisena Espanjan sisällissotaan. Siellä hän toimi saksalaisessa Cóndor-legioonassa.


title: Oskar Dirlewanger

text: Espanjan-retken ja Bergerin myötävaikutuksella hänet hyväksyttiin Waffen-SS:ään 1940. Tuolloin hänen oppiarvonsa palautettiin puoluesitoutuneen opetusministeriön suosituksesta.


title: Oskar Dirlewanger

text: Vuonna 1940 hän sai muodostettavakseen rangaistusyksikön, johon ensin värvättiin ainoastaan tuomittuja salametsästäjiä. Myöhemmin siihen kerättiin vankiloista ja keskitysleireiltä paatuneita taparikollisia, homoseksuaaleja, poliittisia vankeja ja jopa psykiatristen sairaaloiden asukkeja. Alun perin tarkoituksena oli antaa yksikön sotilaille mahdollisuus lunastaa vapautensa ja parantaa maineensa sotimalla urhoollisesti, mutta nopeasti kävi ilmi että yksikön sotilaat jatkoivat aiempia ”harrastuksiaan” univormun turvin. Kidutukset, raiskaukset ja pahoinpitelyt olivat arkipäivää, ja kohdistuivat niin partisaaneihin kuin syyttömään siviiliväestöönkin.


title: Oskar Dirlewanger

text: Yksikkö paisui sadasta miehestä ensin prikaatiksi ja sittemmin muodostettiin 36. Waffen-SS-divisioona. Se toimi Puolassa ja Valko-Venäjällä taistelussa partisaaneja vastaan, sai runsaasti moitteita ylemmiltä tahoilta, ja sitä vaadittiin hajotettavaksi, mutta itse Heinrich Himmler oli mieltynyt osastoon ja katsoi sen toimintaa läpi sormien. Normaalissa rintamasodankäynnissä yksikkö pärjäsi yleensä huonosti, lukuun ottamatta joitain sodan loppuvaiheen viivytystaisteluja missä se kunnostautui. Dirlewangerin miehet tunnistettiin normaalien SS-riimukirjaimien sijasta kauluslaatoissa olevista ristikkäisistä kivääreistä ja niiden alla olleesta käsikranaatista. Divisioonan kypärätunnuksessa puolestaan oli kaksi käsikranaattia ristikkäin.


title: Oskar Dirlewanger

text: Vuonna 1944 Dirlewangerin yksikkö kutsuttiin taltuttamaan Varsovan kansannousua, mistä tulikin sen hirvein operaatio. Tämän jälkeen Himmler palkitsi Dirlewangerin rautaristin ritariristillä. Hänen korkein sotilasarvonsa oli "SS-Oberführer der Reserve" eli ”reservin ylieversti”, jolla ei ole vastaavuutta Suomen puolustusvoimissa.


title: Oskar Dirlewanger

text: Dirlewangerin viimeiset vaiheet ovat jossain määrin epäselvät ja niistä on kerrottu erilaisia versioita. Todennäköisimmin Dirlewanger joutui sodan loputtua ranskalaisten hallinnoimaan sotilasvankilaan, missä puolalaiset vartijat pahoinpitelivät hänet kuoliaaksi. Toisen tiedon mukaan hän joutui yhdysvaltalaisten vangiksi, ja hänen vankitoverinsa hakkasivat hänet hengiltä. Erään version mukaan Yhdysvaltain joukoissa palvelleet puolalaiset ampuivat antautumista yrittäneen Dirlewangerin tunnistaessaan tämän henkilöllisyyden.


title: Oskar Dirlewanger

text: Myöhemmin Dirlewangerin muun muassa huhuttiin liittyneen Ranskan muukalaislegioonaan, mutta huhut osoitettiin vääriksi. Omaperäisimmän väitteen esittää kirjailija Adam Diment: hänen mukaansa Dirlewanger olisi paennut vuonna 1945 Egyptiin ja häntä olisi siellä käytetty muun muassa Israelin itsenäisyyttä vastaan tähdätyissä operaatioissa mutta osoittauduttuaan psykopaatiksi hänet olisi laitettu ”eläkkeelle” johonkin tarkkaan vartioituun paikkaan. Myös elokuvassa "Exodus" vilahtava, juutalaisvihaa arabijohtajiin lietsonut, natsivaikutelman antava vanhempi mies viittaa Dirlewangeriin tai johonkuhun hänen kaltaiseensa. Oletukset Dirlewangerin sodanjälkeisistä toimista kuitenkin kumoutuvat sillä, että hänen vuodelta 1945 oleva hautansa avattiin vuonna 1960 ja jäännökset tunnistettiin oikeuslääketieteellisessä tutkimuksessa hänelle kuuluviksi.


title: Supernaturalisti

text: Supernaturalisti on Eoin Colferin kirjoittama nuorille suunnattu scifi-kirja. Kirjailija on ilmoittanut työskentelevänsä kirjansarjan toisen osan parissa.


title: Supernaturalisti

text: Supernaturalisti sijoittuu lähitulevaisuuden kaupunkiin, joka on suuren Myishi-yrityksen omistuksessa. Kaupungin yllä leijuva satelliitti hallitsee liikennettä, kommunikaatiota ja terveydenhoitoa, ja kaupunkia kutsutaankin Satelliittikaupungiksi. Eräs kirjan päähenkilö, Cosmo Hill, on orpo, joka asuu Clarissa Fraynen koulukodissa huoltajarajoitteisille pojille. Laitos ei ole kovin lempeä asukkailleen, sillä orpoja käytetään muun muassa lääketieteellisissä kokeissa.


title: Supernaturalisti

text: Eräänä päivänä satelliitin aiheuttaman liikenneturman aikana Cosmon onnistuu paeta, mutta pakomatkalla hän putoaa katolta yrittäessään paeta Clarissa Fraynen vartija Redwoodilta. Cosmo näkee sinisen, nelisormisen otuksen, joka laskeutuu hänen päälleen ja näyttää imevän elämää Cosmosta. Hänet kuitenkin pelastaa joukko nuoria, jotka kutsuvat itseään Supernaturalisteiksi. He ottavat Cosmon joukkoihinsa saadessaan tietää, että hänkin kuuluu harvoihin ihmisiin, jotka Satelliittikaupungin savusumujen ja kuolemanrajakokemuksen takia näkevät nämä parasiiteiksi kutsutut olennot.


title: Seemann

text: Seemann on Rammsteinin toinen single. Se äänitettiin Polar Studiossa Tukholmassa 1995.


title: Piye

text: Piye (k. 721 eaa.) oli yksi muinaisen Egyptin faraoista nubialaisdynastian aikana. Piye ei ollut egyptiläissyntyinen vaan kotoisin Nubiasta. Hän hallitsi Egyptiä vuodet 752–721 eaa. Hänen seuraajansa oli Sabako. Kuningatar Arty oli Piyen tytär.


title: Engel (kappale)

text: Engel oli Rammsteinin kolmas singlejulkaisu."Engelille" julkaistiin 23. toukokuuta 1997 "Fan-Edition" -niminen erikoispainos. Erikoislevyn kesto on 18:29.


title: Cut Above the Rest

text: Cut Above the Rest on brittiläisen Sweet-yhtyeen lokakuussa 1979 julkaistu seitsemäs studioalbumi. Se on myös ensimmäinen, jolla alkuperäislaulaja Brian Connolly, ei ole mukana. Hän oli eronnut yhtyeestä vuoden 1979 helmikuussa.Väistö, Perttunen 2003, s.67. Yhtyeeseen ei suunnitelmista huolimatta pestattu uutta laulajaa, joten Sweet jatkoi triona; Andy Scott (kitara, laulu), Steve Priest (basso, laulu), Mick Tucker (rummut, laulu).Väistö, Perttunen 2003, s.68.


title: Cut Above the Rest

text: Tyylillisesti "Cut Above the Rest" jatkaa edellisalbumi "Level Headedin" AOR-tyylistä linjaa ollen kuitenkin rock-voittoisampi sisältäen jopa progressiivisia elementtejä.Väistö, Perttunen 2003, s.70.Väistö, Perttunen 2003, s.71. Singleinä julkaistiin kappaleet ”Call Me” ja ”Big Apple Waltz” sekä yksin Yhdysvalloissa ”Mother Earth”.Väistö, Perttunen 2003, s.140.


title: Cut Above the Rest

text: Albumi jäi yhtyeen viimeiseksi Yhdysvaltain albumilistalle yltäneeksi julkaisuksi.


title: Cut Above the Rest

text: Sweet oli siirtynyt edellisalbumi "Level Headedilla" (1978) raskaasta rockista lähemmäs kaupallisempaa, AOR-tyylistä ilmaisua.Väistö, Perttunen 2003, s.63.Väistö, Perttunen 2003, s.68. Solisti Brian Connollylla oli ongelmia alkoholinkäyttönsä kanssa levyn julkaisua seuranneella Yhdysvaltain-kiertueella, mikä alkoi aiheuttaa riitoja hänen ja yhtyeen muiden jäsenten välille.Väistö, Perttunen 2003, s.67. Ennen konsertteja juominen oli ollut jo pitkään ujon ja heikon itsetunnon omanneen Connollyn tapa hoitaa esiintymiskammoaan.Väistö, Perttunen 2003, s.30.


title: Cut Above the Rest

text: Kiertueelta palattuaan Sweet työsti lauluja Clearwellin linnassa, missä "Level Headed" -albumi oli äänitetty. Brian Connollyn alkoholinkulutus kasvoi entisestään, mikä aiheutti muun muassa sen, ettei hän pystynyt enää laulamaan korkealta. Kappaleet jouduttiin transponoimaan, mutta tämäkään ei auttanut toivotulla tavalla. Yhtyeen muut jäsenet antoivat Connollylle muutaman viikon aikaa saattaa itsensä kuntoon, mihin tämä ei kuitenkaan pystynyt.Väistö, Perttunen 2003, s.67.


title: Cut Above the Rest

text: Lopulta 23. helmikuuta 1979 yhtyeen manageri David Walker ilmoitti tiedotteessaan Brian Connollyn siirtyneen soolouralle ”lähinnä musiikillisten erimielisyyksien vuoksi”. Syitä eroon oli todellisuudessa useita. Connolly oli suunnitellut soolouraa jo vuodesta 1975 ja halusi esittää myös country-musiikkia. Toinen, salattu syy, oli hänen terveytensä, jonka vuoksi hän ei enää pystynyt työskentelemään kunnolla – esimerkiksi hänen äänensä oli tullut heikoksi ja väriseväksi. Connollya ei varsinaisesti erotettu, mutta kehotus työkyvyn kohentamiseen ei yrityksistä huolimatta onnistunut.Väistö, Perttunen 2003, s.68.


title: Cut Above the Rest

text: Sweetin uusi albumi oli puoliksi valmis ja yhtye lähes hajonnut. Aluksi kaavailtiin uuden laulajan hankkimista, ja kitaristi Andy Scottin mukaan Rainbow-yhtyeestä lähtenyt Ronnie James Dio olisi ollut lähellä liittymistä Sweetiin. Sen sijaan basisti Steve Priest, joka tunsi Dion vaimon, on kertonut, ettei hän olisi ollut siihen kovinkaan halukas. Yhtye päätti jatkaa kolmimiehisenä ja suunnitteli muuttavansa yhtyeen nimeksi S.T.P. (sukunimien alkukirjaimet), mutta lopulta tehtiin päätös jatkamisesta Sweet-nimellä yhdessä kosketinsoittajien Gary Moberleyn ja Geoff Westleyn avustuksella.Väistö, Perttunen 2003, s.68-69. Uusi albumi äänitettiin Lontoon The Town House -studiolla.


title: Cut Above the Rest

text: "Cut Above the Rest" on musiikillisesti edellislevy "Level Headedin" tavoin hyvin monipuolinen albumi, mutta rock-voittoisampi.Väistö, Perttunen 2003, s.127.Väistö, Perttunen 2003, s.71. Se sisältää muun muassa AOR:ää eli aikuisrockia, progressiivista rockiaVäistö, Perttunen 2003, s.70. sekä country rock -vivahteita.Väistö, Perttunen 2003, s.69. Vaikutteita saatiin muun muassa Electric Light Orchestra- ja 10cc-yhtyeiltä. Allmusic-sivuston arvostelija Donald A. Guarisco on kuvannut levyn tyyliä yhdistelmäksi Sweetin kulta-aikojen popahtavaa hard rockia, progressiivisia elementtejä ja soft rock -tyylisiä balladeja. Pitkään studiossa käytetyn ajan on katsottu tehneen levyn soundista hiotumman, ja Clearwellin linnan, jossa laulut työstettiin, on sanottu vaikuttaneen luovuuteen innostavalla tavalla.Väistö, Perttunen 2003, s.70.


title: Cut Above the Rest

text: Brian Connollyn eron myötä laulusta vastasivat ensisijaisesti kitaristi Andy Scott sekä basisti Steve Priest.Väistö, Perttunen 2003, s.68-69. Myös rumpali Mick Tucker lauloi tällä levyllä kaksi kappaletta – aiemmin hän oli osallistunut pääasiassa taustalauluun.Väistö, Perttunen 2003, s.71-72.


title: Cut Above the Rest

text: Avausraita ”Call Me” on kitaristi Andy Scottin säveltämä kappale, joka oli samalla "Cut Above the Restin" ensimmäinen singlejulkaisu. Laulusolistina toimii basisti Steve Priest, vaikka alkuperäisen ”Give Me Your Love” -työnimisen version lauloi Scott itse.Väistö, Perttunen 2003, s.69. ”Play All Night” on tarttuvaksi sanotun kertosäkeen omaava rock, joka on kirjoitettu konserttien yhteislaulutilanteita varten ja sisältää Queen-vaikutteiset lauluharmoniat.Väistö, Perttunen 2003, s.71. Kappaleen demoversio jäi viimeiseksi Sweet-äänitteeksi, jossa laulajana toimi alkuperäisvokalisti Brian Connolly.Väistö, Perttunen 2003, s.71. Levyn kolmas raita, country rock -tyylinen ”Big Apple Waltz”, julkaistiin toisena singlenä. Kappaleen ovat kirjoittaneet yhteistyössä Andy Scott ja Steve Priest, joista jälkimmäinen laulaa sen.Väistö, Perttunen 2003, s.69. Albumin raskaanpaa suuntaa edustava ”Dorian Gray” oli alun perin pelkkä taustaraita, kunnes yhtye lopulta kehitti siihen sanat. Laulusolistina toimii rumpali Mick Tucker. A-puolen päättää ”Discophony (Dis-Kof-O-Ne)”, joka on diskokulttuuria vastustava ja vanhaa rockia ihannoiva kappale. Tähän viittaa myös sen nimi, joka on yhdistelmä sanoista ”disco” ja ”cacophony” (). Kappaleen on tehnyt koko yhtye Gary Moberleyn avustuksella, ja siinä on myös Santana-vivahteinen instrumentaaliosuus.Väistö, Perttunen 2003, s.71-72.


title: Cut Above the Rest

text: B-puolen aloittava Mick Tuckerin laulama ”Eye Games” on rauhallinen akustinen kappale, joka kertoo flirttailusta kapakoissa ja yökerhoissa.Väistö, Perttunen 2003, s.72. Sitä seuraa Andy Scottin laulama progressiivista rockia ja AOR:ää yhdistelevä ”Mother Earth”, joka oli ilmestynyt ennen albumia singlenä Yhdysvalloissa huomattavasti lyhennettynä versiona.Väistö, Perttunen 2003, s.72.Väistö, Perttunen 2003, s.70. Allmusicin arvostelija Donald A. Guarisco kuvasi kappaletta Electric Light Orchestran ja Mannfred Mann's Earth Bandin sekoitukseksi. Scott laulaa myös väliosia sisältävän kappaleen ”Hold Me”, joka on yli kuusiminuuttisena levyn pisin raita. "Cut Above the Restin" päättää Steve Priestin laulama ”Stay with Me”, joka oli Andy Scottin mukaan yksi levyn hiotuimmista kappaleista. Se tunnettiin varhaisvaiheessa nimillä ”Log One” ja ”That Girl”, ja lopullinen versio erosi huomattavasti alkuperäisestä.Väistö, Perttunen 2003, s.72.


title: Cut Above the Rest

text: Moni albumin kappaleen varhaisversio on myöhemmin julkaistu Sweet-harvinaisuuksia sisältävällä "Platinum Rare" -kokoelma-albumilla. Levyllä on muun muassa Brian Connollyn laulama ”Stay with Me”.Väistö, Perttunen 2003, s.72.


title: Cut Above the Rest

text: Ennen itse albumia, maaliskuussa 1979, ilmestyi single ”Call Me”. Se jäi samalla Sweetin viimeiseksi listoja hätyytelleeksi kappaleeksi. Saman vuoden elokuussa ilmestyi toinen single, balladi ”Big Apple Waltz”, joka väitetystä hittipotentiaalistaan huolimatta jäi vähälle huomiolle.Väistö, Perttunen 2003, s.69.


title: Cut Above the Rest

text: Sweetin seitsemäs studioalbumi "Cut Above the Rest" ilmestyi lopulta lokakuussa 1979. Britanniassa ja muualla Euroopassa sen julkaisi Polydor Records, Yhdysvalloissa Capitol Records.Väistö, Perttunen 2003, s.145-146. Kaupallinen menestys jäi edellisalbumi "Level Headediin" verrattuna heikoksi; esimerkiksi Yhdysvaltain Billboard 200 -listalla "Cut Above the Restin" sijoitus oli 151, eli lähes sata pykälää heikompi kuin "Level Headedin" vastaava. Toisen tunnetun sijoituksensa albumi saavutti Länsi-Saksassa, missä se pääsi sijalle 49. Molemmissa maissa "Cut Above the Rest" oli yhtyeen viimeinen listalle yltänyt studioalbumi. Myös Australiassa albumi saavutti pientä menestystä ja ylsi siellä sijalle 87. Yhtyeen kotimaassa Britanniassa levy ei yltänyt listalle, kuten ei yksikään muu Sweetin studioalbumi "Sweet Fanny Adamsia" (1974) lukuun ottamatta.


title: Cut Above the Rest

text: Allmusic-sivuston kriitikko Donald A. Guarisco antoi arvostelussaan levylle 2,5 tähteä viidestä mahdollisesta. Hän kehuu erityisesti kappaleita ”Mother Earth” ja ”Eye Games”, mutta vastaavasti hänen mielestään albumia heikentää yhtyeen ”onneton mieltymys” melodramaattisiin balladeihin. Hän kuvailee esimerkiksi laulua ”Hold Me” teeskenteleväksi sekä tahattomasti hauskaksi. Loppuun hän kiteyttää "Cut Above the Restin" olevan liian epätasainen satunnaiselle kuuntelijalle, mutta Sweet-fanien löytävän siltä paljon nautittavaa. Rateyourmusic.com-sivuston käyttäjien yhteensä 80 arvostelusta levyn saama keskiarvo on 3,05 tähteä viidestä. Se yltää vuonna 1979 julkaistujen albumien joukossa sijalle 988.


title: Cut Above the Rest

text:
Albumin Britannian- ja Yhdysvaltain-painosten kansikuvassa on kuvattuna kelanauhuri, jossa kiertää nuottipaperi, jota leikkaa terä. Lisäksi sisäpussissa oli kuva yhtyeestä studiossa. Manner-Euroopan-painoksessa on kasvokuvat yhtyeen jäsenistä kaiverrettuna puuhun. Kyseisen teoksen teki Norman Goodman.Väistö, Perttunen 2003, s.71.A-puoli
B-puoliSweet


title: Cut Above the Rest

text: Vierailijat


title: Waters Edge

text: Waters Edge on Sweet-yhtyeen kahdeksas studioalbumi vuodelta 1980. Albumi jatkaa kahden edellisen albumin kaupallisempaa, AOR-tyylistä linjaa. Albumi julkaistiin Yhdysvalloissa nimellä "Sweet VI" ja täysin erilaisella kansikuvalla (alempi kuva). Levyn singlet olivat ”Give the Lady Some Respect” ja ”Sixties Man”.


title: Waters Edge

text: Levyn äänityksiä varjosti rumpali Mick Tuckerin vaimon tapaturmainen kuolema.


title: Waters Edge

text:
A-puoli
B-puoli


title: Orlyn lentoasema

text: Orlyn lentoasema on 14 kilometriä Pariisista etelään Orlyssa ja osittain Villeneuve-le-Roissa sijaitseva lentoasema. Orlysta lennetään lentoja Euroopan, Lähi-idän, Afrikan ja Karibian kaupunkeihin. Lentoasemalla on kaksi terminaalia, läntinen ja eteläinen.


title: Orlyn lentoasema

text: Ennen Charles de Gaullen lentoaseman rakentamista Orlyn lentoasema oli Pariisin päälentoasema.


title: Orlyn lentoasema

text: Orlyn lentoasema avattiin Pariisin eteläpuolelle Le Bourget’n lentoaseman toissijaiseksi lentoasemaksi vuonna 1932. Vuosina 1947–1964 Orlyn lentoasemalla oli Yhdysvaltain ilmavoimien ja Naton sotilastukikohta.


title: Orlyn lentoasema

text: Orlylta on metro- ja linja-autoyhteys Pariisin keskustaan.


title: Haminalahden kartano

text: Haminalahden kartano on Kuopiossa Haminalahden kylässä sijaitseva kartano.


title: Haminalahden kartano

text: Kartanon eli hovin omisti 1759–1910 von Wright -aatelissuku, joka muistettaneen parhaiten kolmesta taidemaalariveljeksestä. Sitä ennen tila oli ollut Magnus Fredrik Tawastin hallussa, kunnes kapteeni Jonas Mauritz von Wright osti sen. Hänen pojanpoikiinsa kuuluneet taiteilijaveljekset Magnus, Wilhelm ja Ferdinand von Wright viettivät lapsuutensa Haminalahdessa. Nykyisin von Wrightien omistuksessa on enää alueella oleva Pirttisaari, jossa sijaitsee Viktor Julius von Wrightin vuonna 1910 rakennuttama huvila.


title: Haminalahden kartano

text: Itse kartanon hirsirunkoinen päärakennus rakennettiin von Wrightien aikana vuosina 1848–1850, ja se edustaa Suomen kartanorakennusten joukossa kaikkein puhtainta suomalaista empiretyyliä. Se on suunniteltu taidemaalari, ornitologi ja konservaattori Magnus von Wrightin (1805–1868) ja hänen hyvän ystävänsä arkkitehti Carl Ludvig Engelin (1778–1840) yhteistyönä. Engelin osuus suunnittelussa näkyy konkreettisten tyylillisten ja rakenteellisten ominaisuuksien lisäksi myös siinä, kuinka rakennus on sijoitettu maisemaan. Se on asetettu loivasti joka suuntaan kaartuvan pelloista ja kartanon puutarhasta koostuvan mäen harjanteelle. Kartanon fasadi on pelloille päin. Rakennuksen taka- ja alapuolella avautuu taas näkymä Haminalahden avaralle ulapalle ja jylhälle Haminavuoren mäelle. Tällöin saadaan aikaan sama illusorinen vaikutelma, kuin Engelin suunnittelemassa Helsingin tuomiokirkossa (joka on sijoitettu keinotekoiselle mäelle avaran Senaatintorin yläpuolelle); rakennuksen volyymi ja koko näyttävät suuremmalta, kuin mitä se todellisuudessa on. Näin rakennuksella saadaan aikaan mahtipontinen ja ylevä vaikutelma, mihin myös kartanon kutsumanimi "Haminalahden Hovi" osaltaan perustuu.


title: Haminalahden kartano

text: Kartanon ostivat von Wrighteiltä kauppaneuvos Heikki Peura ja hänen vaimonsa Aina Peura, joiden tyttären Liisa Peuran avioiduttua jääkärieverstiluutnantti Aksel Woldemar Falkenbergin kanssa kartano siirtyi tämän suvulle. Nykyisin tila on jääkärieverstiluutnantti Falkenbergin pojan Eero Falkenbergin perillisten omistuksessa. Kartanoalue lähiympäristöineen on luokiteltu valtakunnallisesti merkittäväksi rakennetuksi ympäristöksi. Haminalahden Hovin kartanorakennus on suojeltu rakennuskaavassaan osayleiskaavassa ja yleisakaavassa.


title: Identity Crisis

text: Identity Crisis on Sweet-yhtyeen yhdeksäs ja samalla viimeinen studioalbumi sen alkuperäisenä toiminta-aikakautena. Lokakuussa 1982 ainoastaan Länsi-Saksassa ja Meksikossa julkaistulla levyllä on kuultavissa 1980-luvun alkupuolen new wave -vaikutteita. Se on samalla Sweetin alkuperäisistä vinyylialbumeista harvinaisin ja hinnakkain.Väistö, Perttunen 2003, s.78.


title: Identity Crisis

text: Albumi koostettiin yhtyeen hajoamisen jälkeen, ja sen materiaali koostuu lähinnä "Waters Edge" -albumin (1980) ylijäämäkappaleista sekä kitaristi Andy Scottin kotistudiossa nauhoitetuista kappaleista. Joidenkin lähteiden mukaan Sweetin entinen kitaristi Mick Stewart vierailisi albumilla.Väistö, Perttunen 2003, s.78.


title: Identity Crisis

text: "Identity Crisis" on Sweetin ainoa konseptialbumi. Levyn teemana on sen nimen mukaisesti identiteettikriisi.Väistö, Perttunen 2003, s.79.


title: Identity Crisis

text: Sweetin alkuperäinen solisti Brian Connolly erosi yhtyeestä vuonna 1979,Väistö, Perttunen 2003, s.67. jolloin sen muut jäsenet Steve Priest (basso), Andy Scott (kitara) ja Mick Tucker (rummut) jatkoivat triona.Väistö, Perttunen 2003, s.68. Ensimmäinen tällä kokoonpanolla levytetty albumi, "Cut Above the Rest" (1979), ylsi Länsi-Saksassa niukasti top 50:een ja Yhdysvalloissa sijalle 151. Sen sijaan sitä seurannut "Waters Edge" (1980) oli kaupallinen floppi, kuten myös siltä julkaistut singlet.Väistö, Perttunen 2003, s.77.


title: Identity Crisis

text: Turhautuminen alkoi vallata yhtyeen jäsenten mielialaa, ja suosion kadottua myös levy-yhtiö Polydor Records suostui päästämään Sweetin jäsenet omien projektiensa pariin.Väistö, Perttunen 2003, s.77. Vielä tammi–helmikuun 1981 aikana Sweet teki viimeisen Englannin-kiertueensa, minkä jälkeen yhtye silloisessa muodossaan käytännössä hajosi.Väistö, Perttunen 2003, s.78.


title: Identity Crisis

text: Vuonna 1980 Sweet vietti kitaristi Andy Scottin kotona noin kymmenen päivää tehden nauhoituksia tulevaa albumia varten. Muun muassa Rainbow-yhtyeen hitin ”I Surrenderin” kirjoittajana tunnettu Russ Ballard antoi yhtyeen käytettäväksi oman kappaleensa ”Where Do We Go from Here”, joka ei kuitenkaan edennyt demoäänitystä pidemmälle.Väistö, Perttunen 2003, s.78.


title: Identity Crisis

text: Materiaali uudelle "Identity Crisis" -levylle koottiin edellisen "Waters Edge" -albumin ylijäämäkappaleista sekä Andy Scottin kotistudiossa nauhoitetuista kappaleista. Yhtye piti varsinaisen levytyssession Marcus Music -studiossa marras–joulukuussa 1980.Väistö, Perttunen 2003, s.78. Äänittäjänä toimi Louie Austin, joka oli toiminut samassa ominaisuudessa myös edellisillä levyillä.Väistö, Perttunen 2003, s.79.


title: Identity Crisis

text: "Identity Crisis" edustaa Sweetille tyypillistä melodista rockia sisältäen kuitenkin myös vaikutteita uuden aallon musiikista.Väistö, Perttunen 2003, s.78. Lisäksi äänimaailma on hyvin pelkistetty;Väistö, Perttunen 2003, s.79. esimerkiksi kitarasovitukset ovat yksinkertaisia. Erään tiedon mukaan Sweetin entinen kitaristi Mick Stewart vierailee albumilla.Väistö, Perttunen 2003, s.78. Levy on konseptialbumi, joka kertoo identiteettikriisistä. Päälaulajana toimii todennäköisesti koko levyn ajan basisti Steve Priest.Väistö, Perttunen 2003, s.79.


title: Identity Crisis

text: Albumin avaava nimikkoraita ”Identity Crisis” on kitaran hallitsema hard rock -kappale. Sitä seuraa monipuolisemmin sovitettu ”New Shoes”, jonka kertosäkeen ”Got myself some new shoes to walk away from my blues” kirjoitti rumpali Mick Tucker menetettyään vaimonsa onnettomuudessa. Kolmas kappale, ”Two Into One”, kertoo skitsofreniaan sairastumisesta. Tarina jatkuu seuraavassa, hyvin uusi aalto -vaikutteisessa kappaleessa ”Love Is the Cure” (), jonka on kirjoittanut kitaristi Andy Scott. A-puoliskon päättää ”It Makes Me Wonder”.Väistö, Perttunen 2003, s.79.


title: Identity Crisis

text: B-puolen aloittava ”Hey Mama” on vauhdikas rock, joka muistuttaa yhtyeen kulta-aikojen materiaalia 1970-luvulta. Sitä seuraa ”Falling in Love”, jota on kehuttu yhdeksi albumin parhaista kappaleista. Billy Boy Arnoldin kirjoittama ”I Wish You Would” on yhtyeen ensimmäinen lainakappale pitkään aikaan. Basisti Steve Priestin laulusuoritusta on verrattu samasta kappaleesta coverin tehneen The Yardbirds -yhtyeen versioon.Väistö, Perttunen 2003, s.79. Levyn päättää raskailla, mutta hidastempoisilla kitaroilla sekä vahvalla stemmalaululla varustettu ”Strange Girl”, joka sisältää ikään kuin muistona lyhyen osan vuoden 1974 "Sweet Fanny Adams" -albumin kappaleesta ”No You Don’t”.Väistö, Perttunen 2003, s.79-80.


title: Identity Crisis

text: "Identity Crisis" julkaistiin ainoastaan Länsi-Saksassa ja Meksikossa lokakuussa 1982.Väistö, Perttunen 2003, s.78. Siltä ei julkaistu yhtäkään singleä.Väistö, Perttunen 2003, s.140. Musiikin lisäksi myös kansitiedot sekä itse kansi olivat pelkistettyjä. Kannen kuvassa on metallista valetut kasvot, joka yhtyeen mukaan on maski, joka liittyy albumin teemaan. Sama kuva on takakannessa sillä erotuksella että etukannen konserttikuvien tilalla on kappalelista.Väistö, Perttunen 2003, s.79.


title: Identity Crisis

text:
Levyn kaupallinen menestys jäi heikoksi, sillä se ei saavuttanut listasijoitusta Länsi-Saksassa. Myöskään kriitikoita "Identity Crisis" ei ole vuosien saatossa saanut puolelleen; Allmusic-sivusto antoi levylle kaksi arvostelutähteä viidestä mahdollisesta. Tosin erillistä kirjallista arvostelua sivusto ei ole tehnyt. Rateyourmusic.com-sivuston käyttäjien keskuudessa suosio on jonkin verran korkeampi; vajaan neljänkymmenen arvostelun keskiarvo on 3.26 viidestä mahdollisesta. Saman sivuston vuoden 1982 albumien listalla "Identity Crisis" yltää silti vasta sijalle 987. Oman mielipiteensä muodostavat myös vuonna 2003 ilmestyneen "The Sweet: Purkkaa, jytää glamouria ja hysteriaa" -kirjan (2003) kirjoittajat Keijo Väistö ja Jukka Perttunen, jotka puolestaan kehuvat levyä ”kerrassaan hienoksi joutsenlauluksi upealta bändiltä”, ja heidän mielestään levy myös sisältää yhtyeen parhaimmistoon luettavia kappaleita.Väistö, Perttunen 2003, s.80.Väistö, Perttunen 2003, s.78.
A-puoli
B-puoli


title: Järvikylä (Siikalatva)

text: Järvikylä (vanhalta nimitykseltään Mulkua) on Siikalatvan itäosassa, Pohjois-Pohjanmaan ja Kainuun rajalla sijaitseva kylä, jonka asutus on keskittynyt Mulkuanjärven ja sen laskujoen Mulkuanjoen rannoille. Järvikylän seutu on kumpuilevampaa kunnan muihin osiin verrattuna.


title: Järvikylä (Siikalatva)

text: Kylä sijaitsee Kestilän–Vuolijoen tien varressa (yhdystie 8190). Kylän etäisyys Kestilän kirkonkylästä on 20 kilometriä ja Kajaanissa sijaitsevasta Vuolijoen kirkonkylästä 25 kilometriä. Etäisyys Kajaanin keskustasta on 69 kilometriä.


title: Järvikylä (Siikalatva)

text: Järvikylän koulu lakkautettiin vuonna 1978 ja Osuuskauppa Siikalatvan myymälä vuonna 1980. Kylällä on ollut oma postitoimipaikka (92740 JÄRVIPERÄ), joka lakkautettiin yhtä aikaa kaupan kanssa. Myös postinumero poistui käytöstä.


title: D.N.Angel

text: D•N•Angel on Yukiru Sugisakin () piirtämä manga, josta on myös tehty animesarja ja PlayStation 2 -peli.


title: D.N.Angel

text: "D•N•Angel"-mangan julkaisu alkoi Asuka Magazine -lehdessä vuonna 1997. Vaikkakin kyse on toimintapainotteisesta sarjasta, on "D•N•Angelia" luonnehdittu sen piirtotyylin, hahmojen ja romanttisen sisällön takia myös shōjo-mangaksi. "D•N•Angel" on julkaistu myös englanninkielisenä.


title: D.N.Angel

text: Mangasta tuli niin suosittu, että siitä tehtiin myös 26-osainen anime-sarja. "D•N•Angel"-anime alkoi 3. huhtikuuta 2003 TV Tokyo -kanavalla. Anime ei noudata täysin mangan tarinaa, mutta anime-sarjan päättymisen aikoihin julkaistiin sen tarina myös kahtena erillisenä manga-julkaisuna.


title: D.N.Angel

text: "D•N•Angelin" päähenkilö on Daisuke Niwa, tavallinen 14-vuotias koulupoika. 14 vuotta täytettyään Daisuken elämä muuttuu kertaheitolla. Hänen sisällään heräävät siihen asti uinuneet geenit, joiden ansiosta Daisuke pystyy muuttumaan legendaariseksi taidevarkaaksi, Darkiksi, joka viimeksi nähtiin kymmeniä vuosia sitten.


title: D.N.Angel

text: Eräänä päivänä Daisuke oli vihdoin saanut kerättyä tarpeeksi rohkeutta antaakseen kirjoittamansa rakkauskirjeen ihastukselleen Risalle, mutta tämä halusi heidän pysyvän vain ystävinä. Tapahtuman jälkeen Daisuke muuttuu Darkiksi aina ajatellessaan rakastettuaan. Daisuken äiti innostuu hänen uusista kyvyistään ja näyttää hänelle välillä tarkoituksella Harada Risan kuvaa, jotta Daisuke muuttuisi Darkiksi ja voisi varastaa eri taide-esineitä. Pian kuvioihin astuu myös Satoshi Hiwatari, joka yrittää ottaa selvää Daisuken puuhista. Tarinan myötä hän osoittautuu Darkin/Daisuken viholliseksi, Kradiksi.


title: D.N.Angel

text: Kun Daisuken ihastus Risa näkee Darkin televisiosta, hän ihastuu tähän oitis. Sarjan edetessä Daisukekaan ei ole enää varma tunteistaan, vaan hän huomaa oikeasti pitävänsä Risan siskosta Riku Haradasta.


title: D.N.Angel

text: "Dark" on Daisuken rakkausgeenissä oleva DNA:n pätkä, ja Daisuke muuttuu Darkiksi katsoessaan ihastuksensa Risa Haradan kuvaa. Dark on 17-18 -vuotias nuori mies, ja hänet tunnetaan aavevarkaana. Darkilla on tummat hiukset ja silmät sekä mustat siivet, jotka ovat Daisuken maailmassa kani nimeltä With. Darkilla on ilmeisesti yliluonnollisia voimia, joita hän kanavoi mustan sulan avulla. Darkin vihollinen on Krad, joka on Darkin toinen puoli.


title: D.N.Angel

text: "Daisuke" on 14-vuotias poika, joka muuttuu syntymäpäivänään Darkiksi. Daisuke on kömpelö ja hieman hömelökin. Hän on ihastunut Risa Haradaan, mutta tunne ei ainakaan aluksi ole molemminpuolinen. Risa pitää kyllä Daisukesta, mutta enemmänkin ystävänä. Daisuke muuttuu Darkiksi katsomalla Risan kuvaa. Myöhemmin Daisuke tajuaa että hän rakastaa Rikua.


title: D.N.Angel

text: "Krad" on vaaleatukkainen, enkelin näköinen mies jolla on valkoiset siivet. Kradin voimat kanavoituvat valkoisen sulan avulla, ja Krad on muutoinkin hyvin pitkälti Darkin vastakohta. Krad elää Satoshin sisällä samoin kuin Dark Daisuken. Krad uskoo, että hän on ainut ja oikea Krad/Dark, ja hän yrittääkin surmata Darkin moneen kertaan.


title: D.N.Angel

text: "Satoshi Hiwatari" on Daisuken ikäinen poika. Satoshi on lapsinero ja toimii poliisin palveluksessa, häntä kutsutaankin *nuoreksi päälliköksi*. Satoshi yrittää estää Kradia pääsemästä valtaan ja yleensä onnistuukin siinä kohtalaisen hyvin.


title: D.N.Angel

text: "Risa & Riku Harada" ovat kaksoset. Daisuke pitää Risasta ja unelmoi tästä alinomaa, mutta kohtalon oikusta päätyykin suutelemaan Rikua Darkiksi muuntautuneena. Riku kuitenkin näkee Daisuken kasvot vilaukselta ja kummastelee, kuinka hän unelmoi pojasta. Risa ihastuu tummaan ja arvoitukselliseen Darkiin, jonka näki televisiossa. Risa pitää Daisukea ystävänään, mutta aika näyttää mitä tapahtuu...


title: D.N.Angel

text: "Daisuken äiti ja isoisä" ovat kouluttaneet Daisukea pitkään ja alussa Daisuken vapaa-aika menikin tappavia ansoja väistellessä. Juuri he lähettävät varoituskirjeet kohteisiin, joissa aavevaras Dark vierailee.


title: Gimme Dat Ding

text: Gimme Dat Ding on vuonna 1971 julkaistu split-albumi, jonka a-puolella esiintyy The Sweet ja b-puolella huumoriduo The Pipkins. Kyseessä on Sweetin ensimmäinen esiintyminen albumilla. Sweetin levytykset on tehty 1-2 vuotta aiemmin, kitaristina toimii vielä Mick Stewart. Vanha levy-yhtiö julkaisi ne Sweetin lyötyä läpi vuonna 1971.


title: Gimme Dat Ding

text:
A-puoli (The Sweet)
B-puoli (The Pipkins)


title: Du hast

text: Du hast on Rammsteinin viides single ja yhtyeen tunnetuimpia kappaleita. Siinä on tunnettu kitarariffi. Kappaleesta on tehty musiikkivideo, joka on saanut vaikutteita Tarantinon Reservoir Dogs -elokuvasta. Single äänitettiin Maltalla 1997. Rammstein sai Du hast -kappaleella ensimmäisen Grammy-ehdokkuutensa. Kappale on julkaistu Rammsteinin albumilla Sehnsucht (1997) ja monien elokuvien, muun muassa Matrixin, soundtrackillä.


title: Du hast

text: Du Hast tarkoittaa suomeksi ""sinulla on"", mutta kuten useissa Rammsteinin kappaleissa, tässäkin on sanaleikki: ei voida erottaa, laulaako Lindemann raidalla ""du hast mich"" (""sinulla on minut"") vai ""du hasst mich"" (""sinä vihaat minua""). Laulun nimi kuitenkin kirjoitetaan yhdellä s-kirjaimella eli ""Du hast"". Rammstein on myös vahvistanut tämän asian. Kappaleesta on myös englanninkielinen versio ""You hate"", joka tarkoittaa suomeksi "sinä vihaat" ja näin ollen olisi saksaksi ""Du hasst"".


title: Avotakka

text: Avotakka on A-lehtien julkaisema sisustukseen keskittyvä kerran kuussa ilmestyvä aikakauslehti.


title: Avotakka

text: Avotakka on ilmestynyt vuodesta 1967 lähtien. Lehden vastaava päätoimittaja on Kari-Otso Nevaluoma. Avotakan levikki vuonna 2007 oli 85 218 kappaletta ja lukijamäärä noin 440 000.


title: Avotakka

text: Avotakan ensimmäinen numero ilmestyi syyskuussa 1967. Se oli ilmeeltään nuorekas, värikäs ja radikaali verrattuna siihen saakka ainoaan suomalaiseen sisustuslehteen Kaunis koti, joka esitteli yläluokkaisempia sisustuksia ja suomalaista jo 1950-luvulla maineeseen noussutta muotoilua. Avotakka halusi palvella vaurastuvaa uutta keskiluokkaa ja ensimmäistä yhteistä kotiaan perustavia nuoria pariskuntia. Se toi Suomessa ensi kertaa esiin esimerkiksi muovin käyttöä sisustuksessa sekä tuolloin maailman huipulle noussutta italialaista muotoilua. Avotakan värikkyys ja elitistisyys ei kuitenkaan alkuun löytänyt suurta yleisöä, kunnes 1970-luvun alussa lehti alkoi esitellä julkisuuden henkilöiden koteja ja muuttui vuoden 1973 energiakriisin myötä maanläheisemmäksi sekä säästäväisyyttä ja ympäristöarvoja korostavaksi.


title: Avotakka

text: Vuonna 1990 "Avotakkaan" sulautettiin Yhtyneiltä Kuvalehdiltä vuonna 1984 ostettu "Makasiini".


title: La Serena

text: La Serena on kaupunki Chilessä, noin 500 kilometriä Santiagosta pohjoiseen. Se sijaitsee Tyynenmeren rannikolla ja aivan Coquimbon vieressä.


title: La Serena

text: Espanjalaiskapteeni Juan Bohón perusti La Serenan vuonna 1544. Paikallinen väestö tuhosi kaupungin vuonna 1549, mutta se rakennettiin uudelleen samana vuonna. Kaupungissa sattui vuosina 1801 ja 1847 kaksi maanjäristystä.


title: La Serena

text: La Serenassa sijaitsevat La Floridan lentoasema ja La Serenan yliopisto. Kaupungissa oli 401 038 asukasta vuoden 2017 väestönlaskennassa. Väestönkasvua oli vuosien 2002 ja 2017 välillä keskimäärin 2 % vuodessa.


title: Maebashi

text: Maebashi () on Gunman prefektuurin pääkaupunki Kantōn alueella, Honshūn saarella, Japanissa. Kaupungissa on 338 705 asukasta (2016) ja sen pinta-ala on 311,64 neliökilometriä. Maebashi on valittu yhdeksi Japanin ydinkaupungeista. Kaupunki perustettiin 1. huhtikuuta 1892. Se tunnettiin muinoin nimellä Umayabashi, mutta 1600-luvun lopulla se kehittyi Mayabashin kautta Maebashiksi. Tokugawa-kauden alussa aluetta hallitsi 150 vuoden ajan Sakai-klaani.


title: Maebashi

text: Maebashissa järjestetään vuosittain festivaaleja, kuten Hatsuichi, joka pohjautuu muinaisiin raakasilkin markkinoihin. Neljän päivän pituinen tanabata-festivaali järjestettiin ensimmäisen kerran 1951 ja Maebashi-festivaalit toisen maailmansodan jälkeen, jolloin lähes raunioina olevaa kaupunkia ryhdyttiin rakentamaan uudelleen. Tuolloin niitä kutsuttiinkin Uudelleenrakentamisen festivaaleiksi. 15. elokuuta järjestetään ilotulitus.


title: Maebashi

text: Maebashi isännöi yleisurheilun sisäratojen maailmanmestaruuskilpailut 1999.


title: Shanghai Airlines

text: Shanghai Airlines () on vuonna 1985 perustettu kiinalainen lentoyhtiö. Joulukuussa 2005 yhtiö lensi 150 kotimaan, alueelliseen (Macao) ja kansainväliseen kohteeseen (Osaka, Soul, Bangkok, Phuket, Phnom Penh ja Hồ Chí Minhin kaupunki).


title: Shanghai Airlines

text: Yhtiön solmukohdat ovat Shanghai Pudongin kansainvälinen lentoasema ja Shanghai Hongqiaon kansainvälinen lentoasema.


title: Shanghai Airlines

text: 2005 lentoyhtiö solmi codeshare-sopimuksen Lufthansan kanssa Saksan ja Shanghain välisille lennoille. 2006 yhtiö solmi codeshare-sopimuksen United Airlinesin kanssa Kiinan ja Yhdysvaltain välisille lennoille.


title: Shanghai Airlines

text: Yhtiö suunnittelee tiivistä yhteistyötä Shanghai Airlines Cargon ja taiwanilaisen EVA Airin välille.


title: Shanghai Airlines

text: SkyTeamin jäsen, China Eastern Airlines omistaa Shanghai Airlinesin. Täten myös Shanghai Airlines kuuluu SkyTeamiin.


title: Shanghai Airlines

text: Shanghai Airlinesin laivasto koostui seuraavista lentokoneista (maaliskuussa 2016):


title: Monte Perdido

text: Monte Perdido () on Pyreneiden kolmanneksi korkein vuori Espanjan ja Ranskan rajamailla. Sen 3 355 metrin korkuinen huippu sijaitsee Espanjan puolella. Vuori on osa Ordesa y Monte Perdidon kansallispuistoa, jossa elää yli 1500 lajia kukkivia kasveja, 171 lintua, 32 nisäkäs- ja kahdeksan matelijalajia. Sykähdyttävin näky on partakorppikotka, jonka siipien kärkiväli voi olla kolme metriä. Puisto on Espanjan ja Ranskan keskenään jakama Unescon maailmanperintökohde. Suojeltu alue on kokonaisuudessaan 31 189 hehtaarin kokoinen, josta 20 134 hehtaaria sijaitsee Espanjan ja 11 055 hehtaaria Ranskan alueella. Ranskan puoleinen osa on nimeltään Pyreneiden kansallispuisto.


title: Partakorppikotka

text: Partakorppikotka ("Gypaetus barbatus") on Euroopassa, Afrikassa ja Aasiassa elävä suurikokoinen korppikotka.


title: Partakorppikotka

text: Partakorppikotkan vartalo on kellertävä, samoin pää, jossa on musta "parta", joka on antanut lajille nimen. Selkä ja siivet ovat harmaat. Sukupuolet ovat samanvärisiä. Linnun pituus on 94–125 cm, siipien kärkiväli 231–283 cm ja paino 4,5–7,2 kg. Naaras on suurempi kuin koiras.


title: Partakorppikotka

text: Partakorppikotka ei yleensä ääntele. Soidinlennolla saattaa kuulla kotkan kokoon nähden hämmästyttävän hiljaista viheltävää ääntä. Kutsuäänenä voi kuulla pehmeän "pie"-äänen. Poikaset kerjäävät ruokaa kiihkeällä piiskutuksella ja nuoret lentokykyiset linnut naukuvat hiirihaukkamaisesti.


title: Partakorppikotka

text: Partakorppikotka on jakautunut kolmeen eri alalajiin: nimialalaji "barbatus" elää Pohjois-Afrikassa, alalaji "aureus" Pyreneillä, Etelä-Euroopassa, Lähi-idässä ja Keski-Aasiassa, sekä pienikokoisin alalaji "meridionalis" pesii pienillä alueilla eteläisimmässä ja itäisimmässä Afrikassa, sekä ehkä myös Arabian niemimaan lounaiskulmassa. Suomessa lajia ei ole tavattu. Lajin elinympäristön ala on 110 miljoonaa neliökilometriä ja maailman populaation koko on 10 000–100 000 yksilöä.


title: Partakorppikotka

text: Partakorppikotka on paikkalintu, joten se pysyttelee pesimäpaikoillaan koko vuoden. Nuoret yksilöt kiertelevät laajemmalti, mutta harhautuvat vain harvoin vuoristoalueen ulkopuolelle.


title: Partakorppikotka

text: Euroopan ja läntisen palearktisen alueen koko kanta on luultavasti noin 330–700 paria, josta itse Euroopassa elää vain noin 100 paria. Partakorppikotka on Euroopan korppikotkista harvalukuisin ja yksi Euroopan harvinaisimmista petolinnuista. Se onkin luokiteltu Euroopassa erittäin uhanalaiseksi lajiksi.


title: Partakorppikotka

text: Vielä 1900-luvun alussa partakorppikotka oli hyvin yleinen pesijä Etelä-Euroopan vuoristoissa. 1900-luvun lopussa partakorppikotka oli uhanalainen, ja se luultavasti katoaakin Euroopasta tällä vuosisadalla, ellei sen uhkatekijöitä poisteta. Tällä hetkellä pahimmat tekijät ovat ravinnonpuute, laajamittainen vaino, ympäristönmuutos, häirintä sekä myrkkysyötit, jotka on tarkoitettu kettuja ja susia varten. Heikentyneet elinolot johtivat sukupuuttoon Saksassa vuonna 1855, Sveitsissä 1884, Bosniassa ja Hertsegovinassa 1893, Itävallassa 1906, Italiassa 1913, Romaniassa 1935, entisessä Tšekkoslovakiassa 1942, Serbiassa ja Montenegrossa 1956, Bulgariassa 1966 ja Makedoniassa 1990. Pyreneillä partakorppikotkan pesimäkanta on kuitenkin haaskaruokinnan ja muun suojelutyön ansiosta kasvanut 50 prosenttia viimeisen kymmenen vuoden aikana. Partakorppikotkaa on yritetty palauttaa Alpeille jo vuodesta 1974 lähtien. Silloin se ei kuitenkaan vielä onnistunut. Mutta nyt, vuosina 1986–1991 Alpeille on vapautettu 35 vankeudessa kasvatettua nuorta lintua, jotka näyttävät pärjäävän hyvin. Ehkä sinne on muodostuva uusi partakorppikotkien pesimäalue.


title: Partakorppikotka

text: Partakorppikotka pesii rotkojen, laaksojen ja erikorkuisten huippujen pirstomissa jyrkissä vuoristoalueissa. Alueella on myös oltava tiheä kanta gemssejä, mufloneita tai vuorikauriita. Sudet, ilvekset, kotkat ja muut petoeläimet ovat myös välttämättömiä naapureita, sillä niiltä partakorppikotka voi saada saalisjätteitä. Euroopassa pesimäalueet sijaitsevat noin 1 000–2 000 metrin korkeudella merenpinnasta.


title: Partakorppikotka

text:
Partakorppikotkat alkavat pesiä muiden korppikotkien tapaan vasta 4–5-vuotiaana. Puolisot ovat uskollisia toisilleen koko elämänsä ajan. Partakorppikotkat alkavat oleskella pesillään jo loka- ja marraskuussa. Soidinlento tapahtuu joulu-tammikuussa, jolloin puolisot leijailevat ylöspäin, ja tarrautuvat toistensa jalkoihin ja pudottautuvat kohti maata. Molemmat emot rakentavat jopa 2,5 m korkean risupesän, joka on luoksepääsemättömässä paikassa kalliojyrkänteellä tai pienessä luolassa. Etelä-Espanjassa naaras munii 1–2 munaa joulu-tammikuussa, ja Pyreneillä tammi-helmikuun vaihteessa. Munintaväli on 4–5 päivää. Molemmat puolisot hautovat, mutta naaras hautoo pääosan 53–60 vuorokauden haudonta-ajasta. Poikaset kuoriutuvat eriaikaisesti, pesäpoikasaika kestää noin 100–130 vuorokautta. Vaikka kaksimunainen pesue on tavallisin, yleensä vain yksi poikanen selviää hengissä lentokykyiseksi. Vanhin tarhalintu on elänyt 48-vuotiaaksi.
Partakorppikotka on siitä erikoinen korppikotkalaji, että vaikka se käykin haaskoilla, se ei välitä lihasta, vaan syö luita. Se valitsee sopivan kokoisen luun, jonka lennättää riittävän korkealle, pudottaa sen kalliota vasten niin että se murskaantuu, ja syö ravinteikkaan luuytimen. Se nielee myös kokonaisia luita. Samalla tavoin se myös murskaa maakilpikonnan kuoren. Se voi syödä myös lintuja, jäniksiä ja murmeleita. Se voi ahdistaa saaliseläimiä, kuten lampaita, vuohia ja muita sorkkaeläimiä, myös ihmisen, jyrkänteeltä alas, jonka jälkeen se pääsee aterioimaan.


title: Germania (kirja)

text: Germania kuuluu Tacituksen pienempiin töihin ja se julkaistiin vuonna 98 jaa. Teos kertoo germaaniheimoista jotka elivät Rooman valtakunnan ulkopuolella.


title: Germania (kirja)

text: Tacitus oli erityisen kiinnostunut Germanian silloisista asukkaista. Hän korosti teoksissaan elinvoimaisia germaaneja, joiden hän katsoi olevan mahdollinen uhka veltostuneille roomalaisille.


title: Germania (kirja)

text: Germaanien ohella Tacitus kuvaa teoksessa muiden muassa alkukantaisia fennejä, jotka on eri aikoina yhdistetty niin suomalaisten kuin saamelaistenkin esivanhempiin, sekä aesteja, jotka on yhdistetty Baltian balttilaisiin väestöihin.


title: Ormio

text: Ormio ("Pilularia globulifera") (aiemmin myös pallero-ormio) on ormiokasveihin ("Marsileaceae") kuuluva saniaislaji. Se on vedessä elävä hentovartinen, suikertava, matalakasvuinen itiökasvi. Ormion esiintymisalueeseen kuuluu Euroopan länsipuoli Portugalista Suomeen asti. Se on taantunut koko Euroopassa ja se on luokiteltu Suomessa uhanalaiseksi. Ormio kuuluu myös Euroopan neuvoston uhanalaisten kasvien luetteloon.


title: Ormio

text: Ormion pinnanmyötäisesti kasvava varsi on pitkä, haarova ja langanohut. Ormiokasvustot ovat tiheitä, matalia mattoja. Varren väri vaihtelee vaaleasta vihreään. Verson ja haarojen kärjet ovat karvaisia. Juuret kasvavat varren nivelkohdista. Nivelkohdista kasvavat myös yksittäiset, 4–15 cm pitkät, äimämäiset, vaaleanvihreät ohuet lehdet. Nuorina lehdet ovat kärkikierteisiä. Ormion itiöpesäkekotelot kehittyvät yksittäin lehtihankoihin. Ne ovat pyöreitä, ruskeita, halkaisijaltaan noin 3 mm ja voivat olla valkokarvaisia. Itiökotelot eivät kehity uposkasvustoissa.


title: Ormio

text: Ormio lisääntyy suvullisesti itiöistä, joita on kahdenlaisia: isoitiöitä ja pikkuitiöitä. Tämä erilaisitiöisyydeksi kutsuttu ominaisuus on vain vedessä kasvavilla saniaisilla. Ormion iso- ja pikkuitiöt kehittyvät itiöpesäkekotelon eri lokeroissa. Suomessa lajin esiintymisalueen pohjoisrajalla itiöpesäkkeet kehittyvät hyvin harvoin, niitä on löydetty vain kerran erityisen lämpimänä kesänä. Pohjoisessa jää rajoittaa lajin kasvamista aivan matalassa vedessä, missä itiöitä voisi kehittyä. Toisaalta ormio lisääntyy helposti myös suvuttomasti versonpaloista.


title: Ormio

text: Ormio on levinneisyydeltään eurooppalainen ja mereinen laji. Sen kasvualue kattaa Atlantin rannikkoalueet Portugalista Etelä-Skandinaviaan, Britteinsaaret sekä Länsi- ja Keski-Euroopan sisäosat. Ormion esiintymisalue on kuitenkin laikuttainen eikä se kasva missään kovin yleisenä.


title: Ormio

text: Suomessa ormiota tavataan vain kirkasvetisessä Kukkiassa ja sen läheisyydessä Kuohijärvessä, Vihajärvessä, ja Iso Roineveden pohjoisessa osassa Vähä-Roineessa. Kaikki esiintymät sijaitsevat Pälkäneen (entinen Luopioinen) ja Hämeenlinnan (entinen Hauho) kuntien alueella. Suomen esiintymä on lajin pohjoisin ja itäisin maailmassa ja on kaukana muista esiintymistä. Lähimmillään lajia tavataan Etelä-Ruotsissa noin 60. leveysasteen korkeudella. Ormio löydettiin Suomesta vasta vuonna 1933. Lajin pääesiintymäjärvi Kukkia on Euroopan unionin luontodirektiiviin perustuva Natura 2000-alue ja se edustaa niukkaravinteista järvityyppiä, jossa on runsaasti pohjaversoiskasvillisuutta.


title: Ormio

text: Ormiota tavataan suolammikoissa, kuivuvissa lätäköissä, järvissä ja ajoittain vedestä paljastuvilla jokirannoilla. Suomessa se kasvaa kirkasvetisissä järvissä mineraalimaapohjalla. Kasvustot sijaitsevat valtaosin jäältä suojassa puolta metriä syvemmässä vedessä. Syvimmillään laji on tavattu kahden metrin syvyydestä.


title: Ormio

text: Vaikka ormiota pidetään harvinaisena lajina, se on Kansainvälinen luonnonsuojeluliitton luokittelee sen elinvoimaiseksi lajiksi, koska sillä on laaja levinneisyysalue ja koska se on sitkeä laji, joka säilyy itiönä useita vuosikymmeniä.


title: Ormio

text: Alueellisesti ormio on luokiteltu uhanalaiseksi Ruotsissa, Norjassa, Tanskassa, Puolassa ja Saksassa. Ormion lähilaji tai joissain luokitteluissa alalaji, Välimeren ympäristön maissa tavattava "Pilularia minuta", on arvioitu kansainvälisesti erittäin uhanalaiseksi lajiksi.


title: Ormio

text: Suomessa ormio on luokiteltu vaarantuneeksi lajiksi vuosina 2000 ja 2010. Tätä aiemmin laji on ollut harvinainen silmälläpidettävä. Ormion uhkatekijäksi on arvioitu kemialliset haittavaikutukset. Myös esimerkiksi vieraslaji vesirutto ("Elodea canadensis") on lisääntynyt muutamassa vuosikymmenessä kasvupaikoilla. Suomen esiintymät eivät liene vaarassa tuhoutua, jos veden laatu ei kasvupaikoilla heikkene olennaisesti.


title: Bend of the Boyne

text: Bend of the Boyne (virheellinen käännös iirinkielisestä nimestä "Brú na Bóinne") on tunnettu kivi- ja rautakautisten löytöjen ryhmä Boynejoen mutkassa, Meathin kreivikunnassa Irlannissa. Normannit asuttivat alueen keskiajalla, ja vuonna 1690 siellä käytiin Boynen taistelu.


title: Bend of the Boyne

text: Alue on laajuudeltaan 480 hehtaaria, ja siihen kuuluu nelisenkymmentä hautakammiota sekä muita rakennelmia. Niistä merkittävimmät ovat Newgrange, Knowth ja Dowth. Bend of the Boyne on Unescon maailmanperintökohde.


title: Association of Tennis Professionals

text: Association of Tennis Professionals (ATP) on vuonna 1972 perustettu tenniksen miesammattilaispelaajien etujärjestö. Vuodesta 1990 lähtien järjestö on vastannut vuosittaisen ATP-kiertueen järjestämisestä.


title: Association of Tennis Professionals

text: ATP päivittää sivuillaan viikoittain miesten maailmanlistaa. Sivusto toimii myös täysin reaaliajassa näyttäen muun muassa live-tilanteet jokaisesta meneillään olevasta turnauksesta. ATP-sivusto pitää myös kilpailukalenteria ja antaa mahdollisuuden selailla valokuvia ja videoita otteluista. Sivusto sisältää myös jokaisen pelaajan henkilökohtaisen pelaajaprofiilin.


title: Grand Cayman

text: Grand Cayman on Caymansaarten suurin saari. Siellä sijaitsee muun muassa saarten pääkaupunki George Town.


title: Grand Cayman

text: Grand Caymanin pinta-ala on 196 km² ja väkiluku 37 473 (1999). Syyskuussa 2004 saarelle iskenyt hurrikaani Ivan oli sen tuhoisin 86 vuoteen.


title: Grand Cayman

text: Grand Caymanilla sijaitsee Owen Robertsin kansainvälinen lentoasema, joka toimii myös Cayman Airwaysin kotikenttänä.


title: Cayman Airways

text: Cayman Airways (IATA: KX, ICAO: CAY) on caymansaarelainen lentoyhtiö. Sen kotikenttä on Owen Robertsin kansainvälinen lentoasema Grand Caymanin saarella.


title: Cayman Airways

text: Cayman Airways aloitti toimintansa heinäkuussa 1968. Se tuli kokonaan hallituksen omistamaksi joulukuussa 1977.Heinäkuussa 2015:


title: Gammahydroksivoihappo

text: Gammahydroksivoihappo (tunnetaan myös nimillä gamma-hydroksibutaanihappo sekä katunimillä GHB tai gamma) on orgaaninen yhdiste, jota esiintyy luonnostaan hyvin pieninä pitoisuuksina muun muassa viineissä, lihassa ja sitrushedelmissä. Gammahydroksivoihapon natriumsuolaa eli natriumoksibaattia käytetään lääkkeenä katapleksiaan (Yhdysvalloissa ja Suomessa kauppanimellä Xyrem) ja alkoholin vieroitushoitoon. Ainetta käytetään myös päihteenä ja se on luokiteltu erittäin vaaralliseksi huumausaineeksi Suomessa. Gammabutyrolaktoni eli lakka ja 1,4-butaanidioli ovat gammahydroksivoihapon esiasteita.


title: Gammahydroksivoihappo

text: Gammahydroksivoihappo syntetisoitiin ensimmäisen kerran vuonna 1960 ja vuonna 1963 huomattiin, että ihmisten aivoissa esiintyy samaa yhdistettä luontaisesti.


title: Gammahydroksivoihappo

text: Gammahydroksivoihappoa käytettiin 1960-luvulla yleisesti nukutusaineena, mutta myöhemmin sen käytöstä tähän tarkoitukseen luovuttiin tehokkaampien ja turvallisempien nukutusaineiden korvatessa sen. 1970-luvulla gammahydroksivoihappoa käytettiin narkolepsian hoitoon, mutta käyttö lopetettiin aineen tehottomuuden ja sivuvaikutusten takia. 1980-luvulla ainetta markkinoitiin rasvanpolttajana ja lihasten kehittäjänä.


title: Gammahydroksivoihappo

text: Vuonna 1990 FDA julisti tuolloin ravintolisänä myydyn gammahydroksivoihapon haitalliseksi nautittuna ja sitä sisältävät tuotteet poistettiin myynnistä.


title: Gammahydroksivoihappo

text: Natriumoksibaattia eli gammahydroksibutyraatin (GHB) natriumsuolaa valmistetaan Xyrem-tuotenimellä katapleksian hoitoon aikuisilla narkolepsiapotilailla. Lääkkeenä ainetta käytetään liuoksena suun kautta.


title: Gammahydroksivoihappo

text: Huumausaineena gammahydroksivoihappoa käytetään yleensä liuoksena (joskus myös rakeina, kapseleina tai hygroskooppisena jauheena) suun kautta otettuna. Gamma rentouttaa ja euforisoi, mutta myös väsyttää. Yliannostus aiheuttaa aluksi pahoinvointia ja pyörrytystä. Suurina annoksia gamma on myrkyllinen ja yliannostus voi johtaa syvään, koomaa muistuttavaan uneen, pulssin hidastumiseen, verenpaineen laskuun, kouristuksiin ja hengityksen lamaantumiseen. Suomessa on ollut joitakin yliannostuksesta johtuneita myrkytyskuolemia.


title: Gammahydroksivoihappo

text: Tarkkaa gammahydroksivoihapon funktiota elimistössä ei tiedetä. Sen vaikutuksista tiedetään kuitenkin, että aivoissa usea reseptori aktivoituu gammahydroksivoihaposta. Nämä reseptorit ovat eksitoivia, eivätkä ole vastuussa gammahydroksivoihapon sedatiivisesta vaikutuksesta. Ne silti vaikuttavat nostavan eksitatoivan välittäjäaineen, glutamaatin pitoisuuksia. Gammahydroksivoihapolla on ainakin kaksi erillistä kiinnittymisaluetta keskushermoston reseptoreissa. Gammahydroksivoihappo sitoutuu eksitoivaan GHB-reseptoriin ja se on heikko reseptoriagonisti, joka toimii inhiboivasti


title: Gammahydroksivoihappo

text: Solut tuottavat gammahydroksivoihappoa sitruunahappokierrossa pelkistämällä sukkiinisemialdehydiä sukkiinisemialdehydireduktaasin (SSR) avulla. Tämä entsyymi indusoituu cAMP-pitoisuuden noususta, eli yhdisteet jotka nostavat cAMP:a, nostavat elimistön gammahydroksivoihapon synteesiä ja vapautumista.


title: Gammahydroksivoihappo

text: Pieninä pitoisuuksina gammahydroksivoihappo stimuloi aivojen dopamiinin eritystä, mikä selittää aineen aiheuttaman euforian tunteen ja stimulaation. Korkeammilla annoksilla aine aktivoi aivojen GABA -reseptoreja johtaen dopamiinin aktiivisuuden laskuun aiheuttaen sille tyypillisen sedatiivisen vaikutuksen.


title: Gammahydroksivoihappo

text: Gammahydroksivoihappo on GABA:n, glutamaatin, ja glysiinin esiaste. Se nostaa kehon kasvuhormonipitoisuuksia väliaikaisesti.


title: Gammahydroksivoihappo

text: Yhdistyneet kansakunnat on luokitellut GHB:n huumausaineeksi psykotrooppisia aineita koskevassa yleissopimuksessa. Suomessa GHB luokiteltiin huumausaineeksi vuonna 2001. Vuonna 2009 korkein oikeus katsoi GHB:n erittäin vaaralliseksi huumausaineeksi. Gammahydroksivoihappoa ei saa toimittaa yksityishenkilöille ilman lääkemääräystä.


title: Kaarle Kaljupää

text: Kaarle II Kaljupää (s. 13. kesäkuuta 823 Frankfurt – k. 5. lokakuuta tai 6. lokakuuta 877) oli frankkilais-roomalainen kuningas ja keisari.


title: Kaarle Kaljupää

text: Hänen vanhempansa olivat Ludvig Hurskas ja tämän toinen puoliso keisarinna Judit. Isän kuoleman jälkeen velipuolet Lothar I ja Ludvig Saksalainen eivät olleet tyytyväisiä perinnönjakoon, ja veljesten kesken käytiin sotaa, joka päättyi Verdunin sopimukseen vuonna 843. Sopimuksen mukaan Kaarle sai valtakunnan länsiosan (tulevan Ranskan), Ludvig sai valtakunnan Reinin itäpuoliset alueet (tulevan Saksan), ja Lothar sai keisarin arvon sekä Italian, Provencen, Burgundin, Lothringenin ja Friisian.


title: Kaarle Kaljupää

text: Seuraavat vuodet olivat rauhaisia ja veljekset tapasivat säännöllisesti jonkinlaisen veljellisen yhteishallinnon ylläpitämiseksi. Lothar kuoli vuonna 855, ja rauhallinen naapuruus päättyi. Ludvig Saksalainen valtasi Kaarlen alueet vuonna 858, ja Kaarle pakeni Burgundiin. Vuonna 860 hän puolestaan hyökkäsi tuloksetta veljenpoikansa maille Provenceen. Samaan aikaan valtakunnassa syntyi eriasteisia kapinoita, ja normannit hyökkäilivät sen pohjoisosaan.


title: Kaarle Kaljupää

text:
Vuonna 875 Kaarlen veljenpoika, keisari Ludvig II kuoli. Kaarle marssi paavi Johannes VIII:n tuella Italiaan ja kruunattiin Paviassa Italian kuninkaaksi ja Roomassa Pyhä saksalais-roomalainen keisarikunnan keisariksi. Ludvig Saksalainen valtasi kostoksi Kaarlen alueita, ja Kaarlen piti palata Ranskan puolelle. Ludvig Saksalainen kuoli 876, ja Kaarle yritti hankkia vanhoja alueitaan takaisin. Paavi joutui pulaan Italiassa saraseenien kanssa, ja kutsui Kaarlea palaamaan Italiaan. Jatkuva Alppien ylittäminen kulutti voimia ja terveyttä, eivätkä Kaarlen omat joukotkaan halunneet osallistua näille kuluttaville sotaretkille. Kaarle kuoli ylittäessään Mont Cenisiä vuonna 877. Hänen seuraajansa oli hänen poikansa Ludvig Änkyttäjä.
Kaarle Kaljupäätä pidetään sivistyneenä ja lukeneena ruhtinaana, jolla oli läheinen suhde kirkkoon. Hän haki papistosta tukea niskoittelevia aatelisia vastaan, ja valitsi lähimmät neuvonantajansa kirkonmiehistä. Hänen luonteestaan ja valtakaudestaan on hyvin erilaisia kuvauksia, kenties siksi, että itäfrankkien kronikoijat ovat olleet Ludvig Saksalaisen puolella.


title: Kaarle Kaljupää

text: Kaarle Kaljupää ei ehkä sittenkään ollut todellisuudessa kalju. Lisänimi saattoi olla keskiaikaista huumoria. Historioitsijoiden mukaan hänellä todellisuudessa oli paksut hiukset ja runsas parta.


title: Mixei

text: Mixei on Tampereella sijaitseva kaksikerroksinen yökerho. Se on Suomen vanhin yhä toiminnassa oleva seksuaalivähemmistöille suunnattu ravintola.


title: Mixei

text: Mixein omisti aiemmin Tampereen Seta ry:n vuonna 1990 perustama ravintolan liiketoimintaa hoitanut Orasso Oy, joka myi koko osakekannan syksyllä 2006 Ari Mäkiselle. Tampereen Setan entinen puheenjohtaja Ari Mäkinen sai myös haltuunsa Mixei-nimen. Nykyisiin tiloihinsa (Itsenäisyydenkatu 7–9) ravintola muutti syksyllä 2004.


title: Mixei

text: Ravintolan nimen on keksinyt Markku Heikkinen.


title: Tutkimus

text:
Tutkimus tarkoittaa järjestelmällistä, erityisesti tieteellistä, toimintaa jonkin asian selvittämiseksi.
Tutkimuksen käsitettä käytetään monenlaisissa yhteyksissä tarkoittamaan selvityksen tekoa ja siihen liittyviä järjestelyjä, joilla pyritään saamaan lisätietoa aiheesta tai edistämään (tutkimus)ongelman ratkaisemista. Tutkimustoimintaa luonnehditaan yleensä sen laadun sekä luonteen perusteella.


title: Tutkimus

text: Perinteisesti tutkimus jaetaan perustutkimukseen sekä soveltavaan tutkimukseen; yhdistelmätutkimuksessa pyritään yhdistelemään kummankin tavoitteita. Perustutkimuksessa joko ollaan tekemisissä itse tutkimuksen kohteen kanssa ja kerätään siitä tietoa tai pyritään järjestelemään kohteesta aikaisemmin kerättyä tietoa tietokokoelmiksi tai teorioiksi. Tavoitteena on uuden tiedon luominen. Soveltavassa tutkimuksessa sen sijaan tilanne on päinvastainen. Tavoitteena on hyödyntää mahdollisimman pitkälle jo olemassa olevaa tietoa esimerkiksi halutun tyyppisen tuotteen toteuttamiseksi. Käsitettä käytetään yleisesti tieteessä, mutta myös erilaisissa yhteiskunnallisissa yhteyksissä. Puhutaankin tieteellisistä ja yksityisistä tutkimuksista, joista viimeksi mainittu ei täytä tieteen julkaisukriteereitä. Yksityinen tutkimus ei silti välttämättä ole näennäis- tai epätieteellistä. Epätieteellinen tutkimus ei noudata proseduureissaan tieteellistä menetelmää.


title: Tutkimus

text: Tutkimukseen liittyy usein koejärjestely tai muu käytännöllinen toimenpide (esimerkiksi haastattelu), jonka avulla pyritään saamaan tietoa tutkittavasta aiheesta. Tutkimukset jaetaan ympäristön mukaan laboratorio- ja kenttätutkimuksiin. Lisäksi yleisten menetelmien yhteydessä käytetään usein jakoa havainnoivaan ja kokeelliseen tutkimukseen. Tiedollisten tavoitteiden perusteella voidaan käyttää jakoa kvalitatiiviseen ja kvantitatiiviseen tutkimukseen. Tosin pitää kuitenkin muistaa, että nämä jaottelut eivät sovellu sellaisiin tutkimuksiin, jotka sisältävät useantyyppisiä ympäristöjä, menetelmiä ja tavoitteita. Saaduista tuloksista tehdään yleensä (kirjallinen) yhteenveto sekä pohdinta, jonka avulla voidaan arvioida tutkimuksen tuloksia ja onnistumista sekä ehdottaa mahdollisia jatkotoimenpiteitä.


title: Tutkimus

text: Perustutkimuksen päätarkoituksena on yleinen tiedon lisääminen ja sitä kautta erilaisten muuttujien yhteyksien ymmärtäminen. Tällaisten tutkimusten taustalla on yleensä tavoite lisätä hyödynnettävissä olevaa tietoa, vaikka käytännössä tutkimusta vie eteenpäin tutkijoiden uteliaisuus ja yleinen tiedonhalu. Tutkimuksen toteutuksessa ei kuitenkaan ole mitään erityistä käytännöllistä tavoitetta, vaikka tietoa usein lähdetäänkin lisäämään sellaisista asioista, joista voi mahdollisesti yllättävienkin tulosten kautta olla jotain käytännön hyötyä. Termi "perustutkimus" siis viittaa siihen, että tiedon yleistymisen ja siis suuremman konsilienssin kautta se tarjoaa perustan myös muulle toiminnalle, eri tasojen sovellutuksille ja maailmankatsomukselle. Koska usein ei ole kovin selkeitä takeita lyhyen tähtäimen hyödyistä, suuri määrä tutkimusideoita joutuu kilpailemaan pienestä määrästä tutkimusrahoitusta ilman ennakkovarmuutta rahoituksen saamisen mahdollisuuksista. Tässä mielessä tutkimus on keksimisen osa-alue.


title: Tutkimus

text: Esimerkkejä tutkimuskysymyksistä perustutkimuksessa:Perinteisesti perustutkimus on nähty soveltavaa tutkimusta edeltävänä toimintana, joka puolestaan johtaa käytännön sovellutuksiin. Viime aikoina jaottelussa on otettu kuitenkin entistä enemmän huomioon yhdistelmätutkimukset, joissa nämä osatavoitteet sekoittuvat ainakin jossain tutkimuksen vaiheessa. Näin on erityisesti sellaisilla tutkimusalueilla kuten bioteknologia ja elektroniikka, joissa perustutkimus voi edetä rinta rinnan soveltavan tutkimuksen ja kehitystyön kanssa, sekä tavallisesti silloin kun julkinen ja yksityinen sektori tekevät yhteistyötä suuremman tavoitteen saavuttamiseksi. Tällaista yhdistelmätutkimusta, johon millään yksittäisellä toimijalla ei olisi riittävästi resursseja tai intressejä, on alettu kutsua pioneeritutkimukseksi.


title: Tutkimus

text: Usein tutkimus halutaan luokitella perus- tai soveltavaan tutkimukseen sen rahoituslähteen perusteella. Valtion rahoittaman yliopistollisen tutkimuksen katsotaan tällä perusteella kuuluvan perustutkimuksen piiriin. Yrityksien harrastaman tutkimuksen, jonka rahoitus tulee markkinoilta kehitettyjen tuotteiden myynnin kautta, sen sijaan halutaan katsoa kuuluvan soveltavan tutkimuksen piiriin. Aikaisemmin tämä vastasikin pitkälle edellä esitettyä jakoa. Nykyisin tilanne on kuitenkin toinen. Valtio rahoittaa huomattavassa määrin soveltavaa tutkimusta. Toisaalta yritykset voivat tilata yliopistoilta perustutkimusta. Suuret yritykset voivat harjoittaa perustutkimusta myös omissa laboratorioissaan ja tutkimuskeskuksissaan. Oleellista on se, että niillä on riittävä rahoitusmarginaali käytettävissään. Yrityksien harjoittaman perustutkimuksen motiivina on luonnollisesti se, että näin tuotettu uusi tietämys antaa niille kilpailuetua.


title: Tutkimus

text: Tutkimukset voivat edustaa kolmen tyyppistä eri vaihetta tiedonhankinnassa:


title: Tutkimus

text: Jos etsinnällinen (tai eksploratiivinen) tutkimus johtaa yllättävien tutkimusongelmien löytymiseen, saattaa se olla merkki paradigman muutoksesta. Tiede ajautuu rakenteelliseen kriisiin, jos tutkimuksessa ei pystytä löytämään toimivia ratkaisuja näihin ongelmiin vanhan paradigman puitteissa. Tällöin normaalitieteen rinnalle muodostuu rajatiedettä, jonka tavoitteena on rakentaa kokonaan uudenlaiselle paradigmalle perustuvia ratkaisuja. Onnistuessaan tässä kuvaan tulee esitiede, jossa uusi tieto hiljalleen vakiintuu osaksi normaalitiedettä.


title: Tutkimus

text: Tutkimus voidaan myös jakaa alkuperäiseen tutkimukseen kuten uusiin teorioihin sekä toissijaiseen tutkimukseen, joka analysoi, jäsentää, yhdistelee, arvioi, tulkitsee ja syntetisoi primaaritutkimusta. Wikipedian linjana on julkaista vain toissijaista tutkimusta.


title: Tutkimus

text: Tutkimuksen luonteesta riippuen siihen voidaan sisällyttää useita erilaisia tutkimusmenetelmiä. Tutkimusmenetelmän valinnassa oleellista on tutkimuskohteen luonne, käytettävissä olevat tutkimusympäristöt sekä tutkimuksen tavoite. Lisäksi täytyy selvittää, miten tutkimusasetelma mahdollisesti vaikuttaa tutkimuskohteeseen. Tunnettuja tutkimusmenetelmiä ovat:Tutkimusprosessi voi edetä kolmen eri vaiheen kautta, joskaan sen ei ole pakko sisältää näitä kaikkia:


title: Tutkimus

text:
Yleisesti tutkimus voidaan ymmärtää tietynlaisena rakenteellisena prosessina. Vaikka eri vaiheiden järjestys voikin vaihdella riippuen tutkimuskysymyksestä ja tutkijasta, seuraavat vaiheet ovat tyypillisesti osana mitä tahansa formaalia tutkimusta:
Tutkimusta raportoitaessa, etenkin artikkelien muodossa, edellä mainitut vaiheet sisältyvät vakiintuneeseen ns. IMRD-rakenteeseen. Lyhenne tulee sanoista Introduction" (johdanto), Method" (menetelmä), Results" (tulokset) ja Discussion" (johtopäätökset).


title: Tutkimus

text: Yleinen väärinkäsitys on, että taustaoletukset ja hypoteesit voidaan todistaa niiden tutkimuksella. Todellisuudessa yksikään tutkimusmenetelmä ei mahdollista hypoteesien todistamista, lukuun ottamatta formaaleja tieteitä, paitsi siinä triviaalissa mielessä, että ne voivat saada vahvistusta ja muuttua vakiintuneiksi teorioiksi. Tämä ei kuitenkaan tarkoita tieteellisessä mielessä samaa kuin todistaminen. Sen sijaan taustaoletukset ja hypoteesit voidaan falsifioida eli osoittaa vääräksi. Toiset teoriat voivat osoittautua tiedon tarkentuessa käyttökelpoisemmiksi kuin toiset, mutta yhdenkään teorian pätevyydestä ei voida nykykäsityksen mukaan saada koskaan lopullista varmuutta. Sen sijaan monet tieteelliset teoriat ovat ajan mittaan osoittautuneet jollain tavoin puutteellisiksi.


title: Tutkimus

text: Akateeminen julkaiseminen tarkoittaa järjestelmää, jossa tutkijan on välttämätöntä saada tutkimuksensa hyväksytyksi vertaisarvioidussa julkaisussa tai vertaisarvioimattomana esiprinttinä, jos haluaa tuloksensa pian julkisuuteen. Vertaisarviointi takaa yleensä sen, että työ on sisällöllisesti mahdollisimman korkealaatuista, eikä jokaisen tutkijan tarvitse erikseen arvioida tutkimuksen tieteellistä sisältöä kohta kohdalta. Järjestelmän tarkoitus on antaa kaikille mahdollisuus julkaista tutkimuksensa riippumatta omasta arvoasemasta, maineesta tai tieteellisestä asemasta. Vaikka tiedelehtien vertaisarviointi tarjoaa yleensä anonymiteetin tutkijalle, sitä on usein kritisoitu konservatiiviseksi ja kulloistakin tieteellistä eliittiä suosivaksi, koska anonymiteetistä huolimatta tutkijoiden henkilöllisyys on monesti selvitettävissä tutkimuksen sisällöstä ja tutkimuksen sisällön arviointiin voivat päästä vaikuttamaan muutkin kuin objektiiviset seikat mahdollisista sanktioista huolimatta. Näistä syistä johtuen vertaisarvioinnin käytännöt ovat usein muuttuneet ajan mittaan, eivätkä ole suinkaan samoja eri aloilla. Useimmat tieteelliset työt julkaistaan kirjoina tai artikkeleina, viime vuosina Internetissä ja muuten elektronisessa muodossa tapahtuva julkaiseminen on alkanut syödä merkittävästi perinteistä paperijulkaisemista.


title: Tutkimus

text: Vertaisarvioimattomillakin julkaisuilla voi saada tieteellistä meriittiä, mutta yleensä tutkimukselleen saa helpommin tieteellistä huomiota vertaisarvioiduissa julkaisuissa. Myös vertaisarvioitujen julkaisujen arvostus vaihtelee julkaisukohtaisesti, toisia vertaisarvioituja julkaisuja ei välttämättä pidetä tieteellisenä lainkaan. Muun muassa erilaiset indeksointijärjestelmät ovat pyrkineet tarjoamaan menetelmän arvioida tieteellisten julkaisujen arvostusta, mutta tässä on se ongelma, ettei kaikkia vertaisarvioituja julkaisuja ole niihin aina hyväksytty ja usein valintaperusteet ovat varsin subjektiivisia. Esimerkiksi vertaisarvioidut parapsykologian julkaisut ovat monesti tabu näissä järjestelmissä. Mitään selkeää julkaisujen laadullista arviointimenetelmää ei ole toistaiseksi olemassa.


title: Tutkimus

text: Lähes kaikilla vakiintuneilla tieteenaloilla on yksi tai useampi tutkimusjulkaisu ja muita tieteellisiä julkaisukanavia, vaikka monet tutkimusjulkaisut ovat varsin poikkitieteellisiä. Julkaisujen määrä vaihtelee suuresti tutkimusalasta riippuen. Arvostetuimmat tieteelliset julkaisut ovat yleistieteellisiä, kuten Nature ja Science.


title: Tutkimus

text: Tutkimusraportilla on vakiintunut rakenne. Ensin esitellään tutkimusongelma, sitten tutkimuksen menetelmät, kolmannessa osassa esitetään tulokset ja neljännessä osassa tulokset liitetään taustakirjallisuuteen ja asetettuun tutkimusongelmaan. Rakennetta kutsutaan osien englanninkielisistä nimistä muodostetulla lyhenteellä IMRD-rakenteeksi.


title: Tutkimus

text: Valtaosa tieteellisen tutkimuksen rahoituksesta tulee kolmesta lähteestä, yrityksiltä (pääasiallisesti soveltavaan tutkimus- ja kehitystyöhön), säätiöiltä ja järjestöiltä sekä valtioilta, jotka kanavoivat tutkimuksen ja tuotekehityksen rahoitusta joko valtion budjetin kautta yliopistoille ja muille tutkimus- ja koulutuslaitoksille. Suomessa osa valtion rahoituksesta tulee Suomen akatemian ja Tekesin kautta. Muita tutkimuksen rahoittajia ovat erilaiset säätiöt ja rahastot, Suomessa esimerkiksi Sitra. Jonkin verran rahoitusta tutkimukseen tulee myös puolustusvoimien rahoituksen kautta. Yhdysvalloissa puolustusvoimien budjetin kautta ohjataan tutkimukseen huomattavia summia.


title: Tutkimus

text: Monet vanhemmat tutkijat (kuten tutkimusjohtajat) käyttävät enemmän aikaa apurahahakemusten tekoon kuin varsinaiseen tutkimukseen. Apurahat ovat välttämättömiä paitsi tutkimusten toteuttamisen kannalta, se on myös merkittävä tapa osoittaa tieteellistä ansioitumistaan. Eräät virat jopa edellyttävät tällaista ansioitumista.


title: Ground zero

text: Ground zero, suomeksi nollapiste, on pommi-iskun, räjähdyksen, luonnonkatastrofin tai muun onnettomuuden tapahtumapaikka, raunio tai tuhoalue. Ensimmäisen kerran käsitettä käytettiin Hiroshiman ja Nagasakin pommituksissa käytettyjen atomipommien aiheuttamasta tuhosta.


title: Ground zero

text: Nimitystä on käytetty myös Pentagonin keskusaukiosta ja New Yorkin World Trade Centerin raunioista, jotka aiheutti terroristi-iskut 11. syyskuuta vuonna 2001. Ground zero -termiä on käytetty myös mm. hurrikaani Katrinan aiheuttamasta katastrofialueesta.


title: Ground zero

text: Termi tarkoittaa sitä maanpinnan pistettä, jossa ilmassa tai tornissa tapahtuvan ydinräjähdyksen paineaalto tai tulipallo ensimmäisenä koskettaa maan pintaa. Vaikka käsitettä käytettiin vasta Hiroshiman ja Nagasakin tuhon jälkeen, juontavat termin juuret jo syvemmälle historiaan. Alkujaan termi oli sotilasslangia, sillä Manhattan-projektin aikaan ensimmäisen ydinpommin koealueesta käytettiin nimitystä "point zero", eli "nollapiste" tai "piste nolla". Näin pommin kohdepisteestä alettiin hiljalleen puhua "point zero" -nimityksellä ja Hiroshiman ja Nagasakin tuhoissa tuhoutuneesta alueesta käytettiin nimitystä "ground zero", suomeksi "alue nolla".


title: Ground zero

text: Alkujaan "ground zero" -termiä käytettiin vain atomipommien tekemästä tuhosta, mutta myöhemmin termi on muovautunut käsittämään myös muita pommi-iskuja tai luonnonkatastarofeja.


title: Valomestari

text: Valomestari, oikealta nimeltään Edward Lansky on Marvel-kustantamon luoma superroisto, jonka ensiesiintyminen tapahtui amerikkalaisessa "Spectacular Spider-Man"-lehden numerossa 3. Valomestari on pääasiallisesti Hämähäkkimiehen vihollinen.


title: Valomestari

text: Suomessa hahmo esiintyi ensimmäistä kertaa "Hämähäkkimies"-lehden numerossa 7 (1982) tarinassa Häikäistynyt Hämähäkki.


title: Valomestari

text: Edward Lansky oli Empire State-yliopiston vararehtori New Yorkissa. Kaupungin päättäjät aikoivat leikata yliopiston määrärahoja, jotka olisivat vahingoittaneet pahasti yliopiston toimintaa. Välttääkseen tämän Lansky kehitteli uudenlaisen rikollisen - puvun, jolla aikoisi kiristää kaupunkia lopettamaan suunnitelmansa. Lansky sai fotoneja kontrolloivan pukunsa valmiiksi ja liittoutui pahamaineisten Tarantulan ja Kraven Saalistajan kanssa. Lanskyn suunnitelma oli kidnapata kolme tärkeää päättäjää kaupunginvaltuustosta.